Julia Laborra: "Diruak eta multinazionalek dute boterea" — Gaztezulo\nJulia Laborra: "Diruak eta multinazionalek dute boterea"\nJulia Laborra: "Diruak eta multinazionalek dute boterea" https://www.gaztezulo.eus/albisteak/julia-laborra-quotdiruak-eta-multinazionalek-dute-botereaquot https://www.gaztezulo.eus/albisteak/julia-laborra-quotdiruak-eta-multinazionalek-dute-botereaquot/@@download/image/66p16-1.jpg\nMendicusmundi Bizkaia Gobernuz Kanpoko Erakundearen komunikazio arduraduna da Julia Laborra. Medicusmundi Bizkaiak 40 urte bete ditu aurten, eta hori dela eta, 25 urteko iruindar honengana jo dugu solasaldia izatera.\nZer egiten du Medicusmundik Euskal Herrian?\nOso lan garrantzitsua egiten dugu: sentsibilizazioa eta kontzientziazioa lantzen ditugu. Izan ere, ezer gutxi aurreratuko dugu, soilik herrialde pobretuetan lan eginez gero. Sentsibilizazioarekin, gure gizartea munduko injustiziez jabetzea nahi dugu, eta egoera aldatzeko saiakeran parte har dezan. Horretarako, gehienbat eskolekin aritzen gara, baina baita osasun zentroekin ere, erakusketak ipintzen ditugu, etab.\nEta herrialde pobretuetan, zer egiten duzue?\nLankidetzaren mundu honetan, Medicusmundi familia-medikuaren antzeko zerbait da. Arlo askotan lan egiten dugu; izan ere, osasuna ezinbestekoa da herrialdeek garapen ona izateko, baina, era berean, ezin da osasun zerbitzu onik bermatu garapenik gabe. Beraz, osasunaren prebentzioan eta promozioaren alorrean ari gara. Gainera, eta oso garrantzitsua da hau, tokian tokiko jendearekin eta komunitateekin lan egiten dugu; euren ingurua eta arazoak haiek ezagutzen baitituzte, inork baino hobe. Medikuak, erizainak, langileak\ntokian tokikoak izaten dira.\n40 urte bete ditu Medicusmundi Bizkaiak. Zer lortu duzue urte hauetan?\nMunduko lagun guztiek osasunerako eskubidea izatea da gure helburua, eta, argi dago, ez dugula helburu hori lortu. Baina helburu horrek gure bidea markatzen du, eta erakutsi egiten digu, zertarako gauden hemen, eta nor garen. Lankidetzaren mundu honetan, badira modu globalean aurre egin beharreko arazo estrukturalak: bidezko merkataritzaren alde egitea edo sistema kapitalistaren oinordekoa bilatzea, adibidez. Baina, era berean, badira maila lokalean aldatu daitezkeen arazoak ere.\nAdibidez, Hondurasko jendearekin lan egiten dugu, bertako komunitateekin, udalekin, erakundeekin\neta horrela, sare komunitario indartsua ehuntzen ari gara. Horixe da gure lanaren gakoa: egunen batean, jende hori bere garapenaren agente izatea lortu nahi dugu, beren etorkizunaz erabaki dezaten, gure laguntzaren beharrik gabe.\nZuk, nola ikusten duzu mundua?\nMundua ez dago osasuntsu. Estatistikei begiratuz gero, egoera okerrera egiten ari da. Ekonomiak zuzentzen du mundua; diruak eta multinazionalek dute boterea. Denok borrokatu behar dugu horren aurka, egoera salatuz eta elkartasunezko bizitza estiloa eginez. Bestetik, lehenago aipatu dizudan akzio lokala dago, eta horretan baikorragoa naiz. Ni herrialde pobretuetan bizitakoa naiz, eta ezin duzue imajinatu ere egin, herrialde horietan gizarteak duen antolamendua, elkartasun komunitarioa, aurrera ateratzeko baliabideak\nSinetsi behat dugu, beste mundu bat posible dela.\nZer nolako beharrak dituzte herrialde pobretuetan?\nHerrialdearen arabera, beharrak era batekoak edo bestekoak izaten dira. Saharatik behera, Afrikako egoera benetan latza da, adibidez. Beharrik handienak osasuna eta hezkuntza alorretan dituzte, baina gobernuek, barne produktu gordinaren ehuneko handiagoa bideratzen dute kanpo zorra ordaintzera, osasunera edo hezkuntzara baino. Bestalde, oinarrizko beharrak aseta ez dituzten herrialdeetan, askoz errazagoa da indarkeria eta sistema ezegonkorrak izatea.\nDirulaguntzak emateaz gain, nola lagundu dezakegu Euskal Herriko gazteok?\nLaguntzera baino, munduko prozesu honetan parte hartzera animatuko nituzke gazteak. Begiak irekita, ahoa zabalik eta salatari, belarriak tinko\nizan behar ditugu. Elkartasunerako jarrera izatea eskatuko nuke, ondokoari arreta gehiago jarriz, soilik behar dena kontsumituz, eta zer kontsumitzen ari garen jakinez eta birziklatuz. Bestalde, garrantzitsua da boluntario izatea gizarte ekintza batean\nhorrelako jarrerak oso garrantzitsuak dira.\nJende askok mesfidantza du GKEei laguntzak ematerako orduan, diru hori nora joango den ez dakielako\nLasaitu itzazu horiek guztiak.\nGKE asko dago, eta alde handia dago batetik bestera. Araba, Gipuzkoa eta Bizkaian, GKE gehienak Koordinakunde baten barruan gaude, eta bertan egoteko, printzipio batzuk bete behar ditugu. Kanpoko enpresa batek gure kontuak, diru sarrerak eta irteerak\ndena berrikusten du, eta dena ondo badago, kontuak onartzen ditu. Kontu handia izaten dugu horrekin. Izan ere, diru publiko eta pribatuari esker lan egiten dugu, eta analisi zorrotz hori zor diegu diru-emaileei.


Urduritasunari aurre egin, eta primeran jaurti zuten txupinazoa Leitzako jaietan - GARA\nUrduritasunari aurre egin, eta primeran jaurti zuten txupinazoa Leitzako jaietan\nMaite Iturraldek izan zuen, besteren artean, atzo Leitzako jaiei hasiera emateko ardura. Okile lantegiko arduradun Pablo Feo bertan egon ez zen arren, bikain bete zuten lana bere lankideek.\nIzaro ARBILLA | LEITZA\n«Oso urduri nago, hau miseria», horrela azaldu zuen Maite Iturraldek bere egonezina suziria botatzeko ordu eskas falta zitzaizkionean. Aurtengoan beraiek dira protagonista, Okile lantegiko kideak, ahalmen urritasuna dutenak.\nArratsaldeko seietarako Leitzako plazan nabarmena zen festa giroa. Udaletxeko balkoian, berriz, urduritasuna. Izan ere, «herriko jaien hasiera iragartzea ardura handia da». Alta, ez zen harritzekoa dena primeran irten izana, asteak zeramatzaten entseatzen dena bikain atera zedin.\nMaitek suziriei beldurra dien arren, argi zeukan, bere ahizpa Arantxaren laguntza jasota, ez zela arazorik izango. Eta hala izan zen; lantegiko arduradun Pablo Feo izan ez zen arren, guraso eta lagunen laguntzari esker, ez zuten inongo ezbeharrik izan.\n«Pablo egotea nahiko genuke», azaldu zuen Maitek. Ez da harritzekoa, Maiteren ahizpa Arantxaren arabera, «ezinbestekoa da leitzarrak bere kideekin egiten duen lana». Egunero joaten dira tailerrera, zortzi ordu inguru aritzen dira eta «oso ongi moldatzen dira». Maite, adibidez, Iruñean bizi den arren, egunero hurbiltzen da Leitzara.\nIaz proposatu zieten Okile lantegikoei suziria botatzea, baina Pablo oporretara joan ohi da festetan eta ezezkoa eman zioten proposamenari. Aurten berriz proposatu diete eta, arduraduna oporretara zihoan arren, aurretik argi utzi zuen ez zuela arazorik ikusten. «Oso animatuak eta autonomoak dira». Beraz, bere beharrik ez zutela izango garbi utzita, kideen esku geratu zen.\nOkile tailerrak 19 urte daramatza ahalmen urritasuna duten pertsonekin lanean. Egun, 6-7 lagunek dihardute lanean eta Pablo da arduradun bakarra: «Lankideak dira. Finean, nik baino lan gehiago egiten dute».\n«Ez dira galduko»\nLeitza bezalako herri batean izugarrizko garrantzia du Okile tailerrak. «Batzuk animatuak diren arren, tailerrik ez balego, agian etxezuloan sartuta egongo lirateke», azaldu zuen Pablok. Horregatik, bere lana taldeak herriarekin nolabaiteko lotura lortzea dela azaldu du. Udalerako hainbat lan egiten dituzte, orain, adibidez, aulki zahar batzuk tapizatzen ari dira.\nGurasoek lagunduta bota zuten suziria atzo, baina Pablok argi dauka «laguntza emozionala» izan zela, ez «beharra dutelako».\nLeitzan ezaguna oso den kide batek, Lontxok, piztu zuen azkenean suziria. Incansables txaranga «zuzentzen» du urtero eta, aurten urduri zebilen bi gauzak egiteko astirik izango ote zuen pentsatzen. Beraz, atzo txupinazoa bota orduko, korrika jaitsi zen txaranga zuzentzera.\nPablok arrazoia zuen, antza, ez zirela galduko nabarmendu zuenean.\nOkile tailerra mantentzen Udalak du ardura gehien. Nafarroako Gobernuaren laguntza ere jasotzen du, baina Leitzako Udalak %75 jartzen du. Beraz, tailerretik Udaleko hainbat lan egiten saiatzen dira, jarrera ona mantentzen batez ere eta laguntzen.\nHerriarekin lotura mantentzeko hainbat jarduera egiten dituzte, garbitegi zerbitzuarekin edota paperarekin zerikusia duten lanak. Enkarguak jasotzen dituzte eta sekulako erraztasunarekin aritzen dira jendearekin\nEstitxu Zabeleta, Milagros Labaien, Ana Diosdado, Maite Iturralde, Jose Mari Zabaleta eta Lontxo Perurena dira okile tailerreko kideak eta Pablo Feo arduraduna. Egunero zortzi orduz aritzen dira elkarrekin\nEgitarau oparoaz gozatzeko aukera izango dute leitzarrek\nAtzo, txupinazoa arratsaldean izan zen arren, goiz partetik jada hasia zen festa Leitzan. Herri kirolez eta Elkartasun Kanta bazkariaz gozatzeko aukera izan zuten karpan, Kuxkustu txarangarekin batera. Arratsaldean, Incansables txarangak girotu zuen herria, txistulari, gaitari eta buruhandiek lagunduta.\nGaurko eguna dianekin eta entzierroarekin hasiko dute goiztiarrek. Hala ere, gaur, San Tiburtzio egun handia izanik, 12.00etan ezpata-dantza ikusteko bilduko dira herritarrak, baita bezperan parranda egindakoak ere. Arratsaldean fanfarrea eta herri kirolak izango dira plazan. 20.30ean «komuneko paperean» izeneko poesia musikatua entzuteko aukera izango da karpan. Eta aurtengo berrikuntza esanguratsuena, gaueko 02.00etan izango da, zezenak eta txaranga izango baitira plazan.\nBihar, paella-lehiaketa izango da goizeko hamaiketan eta Kukubiltxoren «Txirrikiz» ikuskizuna, plazan, 11.30ean. Gauean, Tximeleta taldearekin dantzaldia izango dute leitzarrek plazan.


ZIVek kontagailu adimendunen lantegi berri bat irekiko du Frantzian - SPRI\nSPRI » Berrikuntza » ZIVek kontagailu adimendunen lantegi berri bat irekiko du Frantzian\nZIVek kontagailu adimendunen lantegi berri bat irekiko du Frantzian\nNazioartekotze-prozesu luze baten barruan eta teknologia propioan oinarritutako produktuen aldeko apustuari eutsiz, ZIV euskal enpresak aurrerapauso berri bat eman du, Frantziako Grenoble hirian PLC G3 teknologiako kontagailuetan espezializatutako instalazio berri baten irekiera iragartzean.\nUrtean bi milioi kontagailu ere ekoizteko gaitasuna izango duen instalazio berri honi esker, eta Bizkaiko Teknologia Parkean duen instalazio nagusian egindako hobekuntzen eraginez -azken ekitaldian bi milioi euro inguruko inbertsioa egin da bertan- Indiako CG multinazionalari atxikitako ZIV euskal enpresa, etengabe haziz doan Frantziako merkatu lehiakorrari erantzuteko moduan izango da.\nDatozen urteotan, smart grids deritzen elektrizitate-sare adimendunak hedatuko dira Europan zehar. Horiei atxikitako kontagailu eta gailu adimendunek, etxeko elektrizitate kontsumoaren urrutiko irakurketa egiteaz gain, funtzionaltasun berriak eskainiko dizkiete elektrizitatea banatzeko sistemei, baliabide erabilgarrien kudeaketa hobetuz.\nIngurune mesedegarri hau pizgarri paregabea da ZIVentzat, izan ere, aurten, energia elektrikoaren banaketa automatizatzeko kontagailu eta soluzioen dibisioaren bitartez, markak hausteko moduko salmentak lortzea espero baitu.\nZIV Indiako Crompton Greaves multinazionaleko kidea da gaur egun. Bi urteko bat-egite prozesuaren ondoren, euskal konpainia multinazionalaren barruan tinkatu da, bere posizionamendua indartuz giltzarrizko hiru faktore hauen inguruan: ZIV markari eutsi dio, I+G arloko inbertsio osoa Euskadin duen smart-grid-en bikaintasunezko zentrora bideratu du, eta produktu eta teknologia propioak garatzearen aldeko estrategia bultzatzea lortu du, aurreko ekitaldian baino %30 gehiago saldu duelarik.


Euskararen ahairea jolas hartuta hizkuntza dantzan - Busturialdeko Hitza : Busturialdeko Hitza\nBEREZIA Euskara, aro berrirako lanabesa\nEuskararen ahairea jolas hartuta hizkuntza dantzan\nOlgetan. Horrela errotu nahi dute eta belaunaldien artean zabaldu euskara. Txikienei transmititzean dago gakoa, eta, horretarako, abenduaren 3a datorrela baliatuta, Euskararen Egunari mingaina dantzan jarrita emango diote ondoetorria. Gernika-Lumoko Urdaibai Eskola elkarteak 2013 eta 2015 urteen artean jaiotako neska-mutilei eta gurasoei zuzendutako ekintza antolatu du domekarako. Hirugarren eta azkenengo saioa izango da. 17:00etan hasiko dira frontoian giro euskaldunean adin tarte horretarako beren-beregi prestatutako ekintzen bitartez euskararen presentzia areagotzea helburu duen jolasa.\nEUSKARAREN EGUNEKO EGITARAUA, HERRIZ HERRI\nHitzen jolasak ez dauka adinik, eta horren adibide dira Gernika-Lumoko Elai-Alai areto txikian egingo duten Uxue Alberdiren Jenisjoplin liburuaren 11 orduko irakurraldia, Etxebarrian egiten ari diren euskarazko hitzik politena aurkitzeko jolasa eta Ondarroan egingo duten Ti-Ta baten jolasa. Berbalagunek gonbidatuta, Gernika-Lumoko zein inguruko herrietako hainbat lagun bertaratuko dira txandan-txandan Jenisjoplin irakurtzera. Ekintza horrek ere bere ibilbidea egiten jarraitzen du azken urteetan. Ahozkotasuna lantzen. Etxebarrian zapatura arte eduki zuten herritarrek proposamena udaletxean aurkezteko aukera. Bihar egingo dute lehiaketaren sari banaketa ekitaldia, eta, zelan ez, hitzekin jolas egingo dute, bertsoak, txotxongilo ikuskizuna, abestiak eta musika baliatuz. Herri bakoitzak badauka bere euskalkian xarma berezi bat errotuta, eta horrek lehiaketa hazteko balio izan die. Ondarroan nagusi eta gazteek denek batera emango diote amaiera Euskararen Egunari. Azken urteetan ohikoa ari da bihurtzen Euskararen Eguneko danborrada, eta jendetza batzen da Guk euskaraz, zuk zergatik ez? abestiari dabor hotsekin lagunduz herriko kaleetan. Baina horren aurretik, Ti-Ta baten jolasa egingo dute ikastetxeetan. Minutu bat emango diete ikasleei gai jakin bat prestatzeko, eta, ostean, minutu inguruko jarduna egin beharko dute, esandakoa errepikatu barik: “Ahozkotasuna lantzea du helburu, eta jatorrizko ideia BBC telebista kateko programa batean dago”.\nGarrantzitsua da jardun horretan berbak ez errepikatzea, etenik ez egitea eta gaitik ez desbideratzea. Jardun hori egokia izan edo ez baloratzeko epaimahai bat egongo da, eta azpimarratu dute sortu ohi diren errakuntzek ondo pasatzeko aukera ematen dietela gaztetxoei.\nErlazionatutako edukiaEuskararen Eguneko egitaraua, herriz herri


Gernika-Lumoko oinarrizko bizi euskarriko anbulantziek ez dute erizainik izango aurrerantzean | Buy Urdaibai\nGernika-Lumoko oinarrizko bizi euskarriko anbulantziek ez dute erizainik izango aurrerantzean\nSatse erizainen sindikatuak jakinarazi duenez, zerbitzuaren ardura hartu duen Euskadi Emergentziak UTE enpresak kalean utzi ditu Bizkaiko anbulantzietako 35 erizain. Enpresa horrek lanpostuak subrogatzeko ardura zuen, baina adostutakoari kontra eginez, Euskadi Emergentziak UTEak kalean utzi ditu langileak inolako jakinarazpenik barik. Hala, beharginek ez dute kalteordainik jaso, eta ez daukate langabezia kobratzeko eskubiderik. Martitzenean hasita, 20 lanegun dituzte, epaitegian salaketa jartzeko.\nLangileak kaleratzeko erabakiaren eraginez, Gernika-Lumoko oinarrizko bizi euskarriko anbulantziek ez dute erizainik izango aurrerantzean. Anbulantzietako beharginen ustez, “erabakia ulergaitza da”. Izan ere, Busturialde guztia kontuan hartuz gero, Gernika-Lumoko anbulantziek bakarrik zeramatzaten erizainak. Bermeotarrek, esaterako, inoiz ere ez dute zerbitzu hori izan, baina Gernika-Lumoko eta Mungiako anbulantziekin betetzen ziren kostaldeko herriaren beharrizanak. Aurrerantzean, baina, herri horiek ere ez dute zerbitzu hori eskainiko.\nKaleratutako erizainen lanpostuetan, gainera, osasun garraioko teknikariak jarri ditu enpresak. Hala, “zerbitzua kaxkartu dute enpresako arduradunek”. Anbulantzietako beharginek kritikatu dutenez, erizainen ordez osasun teknikariak jarriz, erabiltzaileek galera handiak izango dituzte. “Pertsona diabetiko bati, esaterako, teknikariek ezin diote botika bena barnetik eman. Modu berean, beso edo hanka bat apurtu duten herritarrei ezin dizkiete eman analgesikoak”.\nBizi euskarri aurreratuko anbulantziek (ZIU), tartean Gernika-Lumoak, bestalde, erizaina mantenduko dute. Hala ere, nahikoa ez dela deritzote erizainek. UZIak larrialdi bat izanez gero, beste istripu bat gertatzen denean anbulanztia arruntak joango dira bigarren ezbeharrera. Hortaz, zerbitzuaren “kalitateak behera” egingo duela esan dute beharginek.\nGaiak sortutako zalapartaren ostean, Jaurlaritzaren Osaun Sailak enpresagaz berba egingo duela hitzeman du. Anbulantzietako beharginen berbetan, “orain arte isilik geratu da Jaurlaritza, baina konfiantzazko botoa emango diogu”. Bestela epaitegietara jo beharko dutela ohartarazi dute.


Zer da intercoolerï¼Ÿ - Berriak - Nanjing Xiongwei Auto Parts CO., LTD\nAutoaren barruan pieza asko daude, eta intercooler-a horietako bat da.\nHozkailu intercooler turbokargatua denez, bere funtzioa tenperatura altuko airearen tenperatura murriztea da igoeraren ondoren, horrela motorraren karga termikoa murrizteko, sarrerako aire bolumena handitzeko eta gero motorra. Interhozlea, oro har, aluminiozko aleaziozko materialez egina dago. Hozteko euskarri desberdinen arabera, hozkailu arruntak bi motatan bana daitezke: airea eta ura.\nMotorrak isurtzen duen ihes gasaren tenperatura oso altua da, eta superkargagailuaren bidez beroaren eroapenak aireko sarreraren tenperatura handituko du. Gainera, airearen dentsitatea handitu egingo da konpresio prozesuan, eta horrek nahitaez airearen tenperatura handitzea ekarriko du, eta, horrela, motorraren kargaren eraginkortasuna eragingo du. Kargaren eraginkortasuna gehiago hobetu nahi baduzu, airearen tenperatura murriztu behar duzu.\nHoztu gabeko aire gainkargatua errekuntza-ganberara sartzen bada, motorraren kargaren eraginkortasunean eragina izateaz gain, motorraren errekuntzaren tenperatura altuegia izatea eragingo du, kolpeak bezalako funtzionamendu okerrak sortuz eta nitrogeno oxidoen edukia handituko du. motorraren ihes gasa.\nGainkargatu ondoren airearen tenperatura igotzeak eragindako ondorio kaltegarriak konpondu ahal izateko, sarrerako tenperatura murrizteko intercooler bat instalatu behar da.\nZergatik aluminiozko hodiak oxidatu behar dira?


operatorio / operatzaile\noperatu, opera, operatzen 1 du ad ebakuntza egin.\nAdrian berriro operatuko dute errebalidako azterketak bukatu eta gero -esan zidan-. Bernardo Atxaga «Soinujolearen semea» - 130. orr.\nEz nuen ulertzen zergatik operatu behar ninduten, sabeletik ateratzeko ezer ez zegoenean. Joseba Urteaga «Gertakizuna» - Annie Ernaux - 70. orr.\nJosiko naute berriro eta, konortera itzultzen naizenean, operatu egin nautela esango didate. Joxe Austin Arrieta «Homo Faber» - Max Frisch - 300. orr.\nUrgentziaz operatuko dute gaur. Berria - Euskal Herria 2006-03-14\nBoxeolari izan nahi badu operatu egin beharra zeukak sudurretik. Bernardo Atxaga «Soinujolearen semea» - 339. orr.\nBelaunetik operatzen dugu Peio Oyharçabal Miarritzeko klinikan. Herria 2004-02-19\nAzkenean nik esan nion eramateko, eta besikulatik operatu ninduten. Berria - Kirola 2004-06-16\nOnik dago Gurutzetako Ospitalean iragan astean oinetaraino heltzen zitzaion poltsa kentzeko operatu zuten emakumea. Berria - Gaiak 2006-03-18\nEmakume bat hil da Iruñean, urdaila txikitzeko operatu ostean. Berria - Euskal Herria 2004-11-20\nEspero zitekeen, gainera (begirik txarrena operatu ziotenez lehenbizi), ezkerreko begiko erretina, handik aste batzuetara kendu behar baitzioten lausoa, askoz erretina funtzionalagoa izatea eskuinekoa baino. Xabier Olarra «Antropologo bat Marten» - Oliver Sacks - 125. orr.\nHalako oroitzapenak operazio-gelan ere sorraraz daitezke, baldin eta operatzean elektrodo bidez estimulatzen bada lobulu tenporaletako alde ukitua. Xabier Olarra «Antropologo bat Marten» - Oliver Sacks - 174. orr.\nOperatu eta soilik bikietako bat salbatuko dugu; ez operatuta, berriz, bi bikiak hilko dira. Askoren artean «Filosofiako gida» - 383. orr.\nNeurofibromatosi kasu bitxi bat deskribatzen ari zen: berriki operatutako gazte batena. Xabier Olarra «Antropologo bat Marten» - Oliver Sacks - 103. orr.\nOperatu eta gero, zenbait hilabetez, ezin izan nituen gehiago koordinatu ikusmen bidezko sentsazioak neure pausajearekin. Xabier Olarra «Antropologo bat Marten» - Oliver Sacks - 133. orr.\n2 aritu; emaitza jakin bat lortuz aritu.\nMugimendu horien protagonista nagusiak ez dira edozein ordenagailutatik operatzen duten broker txikiak.1887an arrazaren kontzeptuarekin operatzen du, eta Unamuno erabakia da bere tesian, arrazak eta hizkuntzak bat egiten dutela: "el lenguaje es la raza". Iñaki Heras «Txanponaren bi aldeak» - 228. orr.\nKasu bakoitzean, azterturiko hizkuntzaren sistema fonologikoa, hau da, erabiltzen dituen hotsen taula, osatu behar da, ondo bereizturiko fonema kopuru zehatz batez operatzen baitu hizkuntza bakoitzak. Isabel Arrigain «Hizkuntzalaritza orokorreko ikastaroa» - Ferdinand de Saussure - 62. orr.\nOperatu, erakusten ez den historiaren filosofia batekin operatzen da; eta ikusten ez den historia (unibertsal) horrek paper ezkutu erabakigarria jokatzen du diskurtsoan. Joxe Azurmendi «Espainiaren arimaz» - 116. orr.\n[Organizismoak] materialismo holista da, osoa zati osagarriak baino gehiago dela kontsideratzen du, zati bakoitzaren ezaugarriak zatiak operatzen duen osotasunaren testuinguruaren mende baitaude. Askoren artean «Filosofiako gida» - 284. orr.\n"Emakumezkoa ala operatua zen hori?" entzuten da geroxeago. Harkaitz Cano «Piano gainean gosaltzen» - 174. orr.\noperatu aurretik (4); operatu ondoren (3)\noperaturik etxeratua dugu (3)


Jaurlaritzak «gizarte ahaldundu eta parte hartzaile bat» sustatuko du | Gizartea | Berria\nJaurlaritzak «gizarte ahaldundu eta parte hartzaile bat» sustatuko du\n2021-2024 aldirako Boluntariotza Estrategiaren ildo nagusiak aurkeztu dituzte. Abenduaren 5ean, boluntariotza eguna egingo dute\nEusko Jaurlaritzako Boluntariotza Kontseilua bildu zen atzo. IREKIA Tamaina handiagoan ikusi\n2021eko abenduak 1 - Gasteiz\nLide Amilibia Eusko Jaurlaritzako Gizarte Politiketako sailburuordeak Arabako, Bizkaiko eta Gipuzkoako 2021-2024 aldirako Boluntariotza Estrategiaren ildo nagusiak aurkeztu zituen atzo, Gasteizen. Estrategia berriak «gizarte ahaldundu eta parte hartzaile bat» sustatuko duela esan zuen. Horrez gain, Amilibiak aurreratu zuen abenduaren 5ean egingo dutela aurtengo boluntariotza eguna: «Egun oso berezia da EAEko Boluntariotza Estrategiaren ildo nagusiak ezagutarazteko».\nGobernu batzuek «gizarte desmobilizatuak, lo daudenak, ekintza soziopolitikotik urruntzen dituen lozorroan murgilduta daudenak» nahiago dituztela aipatu zuen Amilibiak. «Eusko Jaurlaritzak kontrako iritzia du, erabat», azpimarratu zuen. «Gizarte aktibo bat nahi dugu, esna dagoena, mobilizatua, merezi duten kausekin konpromisoa hartzeko prest dagoena». Sailburuordearen ustez, boluntariotza da «sozialki aktiboa den erkidego bat» bultzatzen duen eragile nagusia, «giharra». Hori dela eta, Gizarte Politiketako Sailak nahi du eragile horrek are indar handiagoa hartzea. «EAEko gizartea ahaldundua eta eraldatzailea izan dadin nahi dugu», nabarmendu zuen Amilibiak.\nXede hori lortzeko, estrategiak lau ildo nagusi proposatzen ditu: ekintza boluntarioen gizarte eta politika intzidentzian gora egitea; boluntariotza eta haren erakundeak sendotzea; parte hartzeko eta elkartasunerako kultura sustatzea, eta boluntariotzaren esparru kontzeptualak eta araudizkoak eguneratzea.\nGizarte politikak eta zerbitzuak\nAntolatzaileen arabera, dinamikak izan duen harrera «ona baino hobea» izan da, eta nabarmendu dute euskalduntzean urratsak egiten jarraituko dutela. Besteak beste, egungo garaira egokitutako hizkuntza politika berriak exijitu dizkiete administrazio publikoei.\nBotika bat hartzeagatik azido balproikoaren sindromedun seme-alabak izan zituzten zenbait andrek dena prest dute auzitara jotzeko. Espainiako justiziak epai bat eman du Sanofi botika etxearen aurka\n«Sanofik erabaki zuen irabaziak lortzen jarraitzea»\nSanofiren aurka auzibideak martxan dituzten familien kasuak daramatza Ignacio Martinez abokatuak. Botika konpainia handia da, eta aski zaila dela aitortu du: desorekatua.\nEkainaren 5ean kalejira «aldarrikatzailea» egingo dute eskola publikoaren alde\nEuskal Eskola Publikoaz Harro Topaguneak «irakurketa ezkorra» egin du Arabako, Bizkaiko eta Gipuzkoako hezkuntza akordioaren inguruan. Eskola publikoa hezkuntza sistemaren erdigunean jartzen ez duela salatu dute.\n«Beldurrari beldurra dion gizarte batean bizi gara»


Liburu digitaletan aitzindaria izan zen Mobipocket enpresa ateak ixtera doa, hamabi urtetan zehar arlo horretan jardun ondoren. Enpresa horrek sortu zuen .MOBI formatua eta enpresa bera Amazonek erosi zituen 2005ean. Horixe izan zen, hain zuzen, desagertzera kondenaturik geratzeko bidea, lehen Lexcycle enpresari eta bere Stanza aplikazioari gertatu zitzaien bezala, Amazonek 2009an erosi zituenean.\nAmazonek, .MOBI formatutik abiatuz, Kindle formatua eta izen bereko irakurgailuaren inguru itxia sortu zituen.\nUne honetan http://www.mobipocket.com webgunean dohainikako titulu batzuk daude soilik. Edozein bilaketa egiten saiatuz gero "Sentitzen dugu, bilaketak ez du emaitzarik" da erantzuna.


Garbitu eta babestu bai, baina alde handia dago batetik bestera | Revista - Part 2\n: Garbitu eta babestu bai, baina alde handia dago batetik bestera\n[Pág. 1] Garbitu eta babestu bai, baina alde handia dago batetik bestera\nOso prezio desberdinetako zazpi bitrozeramikentzako garbigarri aztertu dira; denetan garestiena (Vitroclen, 17,10 euro litroko) merkeena (Froggy, 3,94 euro litroko) baino lau aldiz gehiago kostatzen da.\nEtiketa guztiek arautegiak xedatutakoa betetzen dute; areago, gehienek, ohartarazpenak ere erantsi dituzte.\nPlakaren distira areagotzen dute denek -%0,6 eta %5,8 bitartean- Sidol laginak izan ezik.\nBitrozeramikentzako garbigarri hauek ez dute urradura ikusgarririk eragiten bitrozeramikazko plakan baina, frogatu den bezala, Luminia laginak plakaren zimurtasuna %33an areagotu du. Zazpi laginetako bakar batek ez die erasotzen ez plastikozko aginteei, ezta altzairu herdoilezinari ere. Nolanahi ere, Scotch-Brite, Froggy, KH-7 eta Luminia laginek granitoa ilundu egiten dute.\nProduktuaren osoko balorazioari goazkiola, Forza eta Vitroclen laginek kalifikazio garaiena irabazi zuten ("oso ongi"), Sidol eta Scotch-Brite laginek "ongi" lortu zuten, Froggy eta KH-7 "onargarri" hutsean gelditu ziren eta Luminia, azkenean, "erdipurdi" eskasean nabarmendu zen.\nKalitate eta prezioaren arteko erlazio egokiena bigarren garestienak agertzen du: Forza laginak -Vitroclen-ekin batera- kalifikazio hoberenak jaso zituen.\nPrezioa (euro / litroko)\n16 17,10 13,90 12,56 3,94 4,46 8,40\nInformazioa eta etiketa\nZuzen Zuzen Zuzen Zuzen Zuzen Zuzen Zuzen\nAdierazitako eduki garbia (ml)\n200 200 200 250 500 500 250\nEgiazko eduki garbia (ml)\n205 200 200 258 495 510 260\nEzaugarri fisiko eta kimikoak\n- Ontziaren hermetikotasuna\n- Ontziaren erresistentzia hausturaren aurka\nZuzen Zuzen Zuzen Oker Oker Oker Zuzen\n2,4 3,6 2,9 7,9 9,8 11,7 8,3\n- Eragile tentsoaktiboen edukia1:\n0,1 baino gutxiago 1 0,1 baino gutxiago 1 0,1 baino gutxiago 0,3 0,5\n0,1 baino gutxiago 0,1 baino gutxiago 0,1 baino gutxiago 0,1 baino gutxiago 0,1 baino gutxiago 0,1 baino gutxiago 0,1 baino gutxiago\nNo procede 6 4 4 2 3 1 2\n- (%) Distiraren areagotzea2\n5,8 1,2 0 0,6 4,2 1,9 3,1\n-(%) Plakaren gaineko urragarritasuna3\nOso ongi Onar- garri Ongi Oso ongi Oso ongi Oso ongi Erdipurdi\n- Materialen aurreko agresibitatea 4:\nOso ongi Oso ongi Oso ongi Oso ongi Oso ongi Oso ongi Oso ongi\nOnar- garri Oso ongi Onar- garri Erdipurdi Erdipurdi Erdipurdi Erdipurdi\n- Garbitzeko eraginkortasuna 5:\nOngi Gaizki Onar- garri Onar- garri Onar- garri Gaizki Gaizki\nOnar- garri Oso ongi Onar- garri Oso ongi Onar- garri Ongi Gaizki\n- Gantza erauzteko ahalmena\nOso ongi Oso ongi Oso ongi Oso ongi Onar- garri Onar- garri Onar- garri\nOso ongi Oso ongi Ongi Ongi Onar- garri Onar- garri Erdipurdi\n(1) Hiru motakoak baliatzen dira: anionikoak, kationikoak eta ez-ionikoak.\n(2) Atzeman diren osagaietako batzuen ezaugarri nagusia azaleko tentsioa ahultzea, zikintasunaren suntsiketaren mesedetan eta zikintasun hori mantentzea bideratuz, formulazioetan ahalezkoa da, baldin eta produktuek plakaren islamenaren areagotzea eragiten badute.\n(3) Delako produktuak eragiten duen abrasioa balioztatu da, tratamendua hartu duen azalaren zimurtasuna areagotzen duen zehaztu delarik.\n(4) Produktuak oldarkor gerta daitezkeen zehaztu da eta, horrekin batera, hainbatetan kalterik sortarazten duten, hala nola: plakako plastikozko aginteetan, altzairu herdoilezinezko ataletan edo granitozko gainetan.\n(5) Produktuen eraginkortasuna bi eratako zikintasunean balioztatu da: gantz eta azukre ikaztuetan.\nJoan aurreko orrira: « Garbitu eta babestu bai, baina alde handia dago batetik bestera


Elkarrekin argitaratu dute eskutitz bat Valentina Morisoli eta Gaizka Andoni Astorkizaga preso politikoek, eta gutun bat helarazi du Iñaki Bilbaok ere. Hirurek argitu nahi izan dute, gaur egun, ez dutela loturarik Amnistiaren Aldeko eta Errepresioaren Aurkako Mugimenduarekin.\nBilbaok, batetik, jakinarazi du "AAEAMkin izandako harremana eta lotura apurtzea erabaki" duela. "Sortu zenetik bere ildo politiko-ideologikoa noraez sakon batean murgildu da, gero eta okerrago", gaineratu du. Hortaz, mugimenduko kideei eskatu die "inola ere ez erabiltzeko" haren "pertsona eta izena"; "Europa osoan espetxean urte gehien daraman preso politikoa naizenez, uste dut eskaera hori egiteko eskubide osoa dudala".\nMorisolik eta Astorkizagak, bestetik, esan dute ez direla "AAEAMko kide" eta, "beraz", ez dutela "onartzen haiek gure izaera politikoa baldintzatzea, ezta gure izena eta irudia erabiltzea ere". "Argi dugu amnistia osoa dela preso, iheslari eta deportatuen askatasunerako giltza, baita langile klase osoaren askatasunerako ere. Baina tresna hori ez da AAEAMna, guztiona baizik", xehatu dute.\n"Ez dugu bide berdina urratzen eta, hortaz, Fito eta Valentina guztiz aldenduta gaude haien diskurtso eta jarreretatik", diote gutunean. Bestalde, haien "hitzetan" ez dagoela "eztabaidarako tokirik" azpimarratu dute, eta haien "izaera politikoa" errespetatzeko eskatu.\nMorisolik eta Astorkizagak, horretaz gain, adierazi dute preso egin dituzten hiru hilabeteetan "ozen entzun" dituztela haiei zuzendutako "elkartasun oihuak"; "bai gertukoak, baita urrutikoak ere". Azaldu dute ez direla "momentu errazak" izan haientzat, aurretik zuten "egunerokoa bat-batean eten" delako, "bizitza pertsonalari, lanpostuei nahiz militantzia politikoari" dagokienez. "Horrek ez du esan nahi bide hori [militantzia politikoarena] amaitzen denik, baina argi dago, preso politikoak garen heinean, baldintzatuta dagoela", ondorioztatu dute.\nHiru hilabete eta ia lau hamarkada\nMorisoli eta Astorkizaga iazko azaroaren 16an atxilotu zituzten, eta "terrorismoa goratzea" eta "talde armatuarekin kolaboratzea" leporatzen diete. Madrilen dituzte gatibu biak, Alcala-Mecon bata, eta Soto del Realen bestea. Bilbaok, ordea, 36 urtetik gora daramatza preso. Puerto III kartzelan daukate gaur egun, Cadizen.


Kultura – 4 orrialdea – Sopela.net\n2015 iraila 11 Iruzkinik ez\nAsteburu honetan ospatuko da Sopelan ohiko Euskal Jaia. Larunbatean, hilak 12, Udaletxeko plazan 10:00etatik aurrera nekazaritza azoka izango da, eta 12:00etan Pala Txapelketako finalak pilotalekuan.\nHonez gain, 12:30ean, Euskorleans Dixie Band-ek “New Orleans” erara eginiko euskal musika emanaldi ibiltaria emango du.\nIluntzean, 20:00etan eta udaletxeko plazan ere, kontzertua MIXEL DUCAU eta CAROLINE PHILLIPSen eskutik. (Folk – Lapurdi). Euria eginez gero kontzertua Kurtzio Kultur Etxean egingo da.\nIgandean Artisautza azoka izango (11:00 – 15:00 / 17:00 – 20:00) eta XI. Margo lehiaketa. Goizean eta Zirri Marra elkartearen bidez.\nHonez gain sukalki txapelketa, tirrindularitza eskolen topaketa Kurtzio inguruan. 12:30ean euskal dantzak, Eguzkilore taldeak eskainita..\nBukatzeko 18:30ean Kale-teatroa: ASTOKILLO CIRCUS.\n2015 iraila 2 Iruzkinik ez\nNaturaren babesa + surfa + musika = SOPELA KOSTA FEST irailaren 23tik 27ra.\nAurten ere, eta bigarren aldiz, irailaren amaieran Sopela Kosta Fest jaialdi arrakastatsua ospatuko da gurean.\nOndorengo web orrian egitarau osoa ikus daiteke: http://sopelakostafest.com/\nJaialdi erakargarri honek iaz (2014an) ospatu zen lehen aldiz sekulako arrakasta lortuz eta 2011an EHBilduk egindako udal hauteskundeetarako programan du jatorria, hain zuzen ere, horrela zioen EHBilduk: – Surfestival: Ekimen berria kirola, kultura, astia, turismoa … uztartzeko.\n2015 uztaila 15 Iruzkinik ez\nItsasoko izakien tailerra Larrabasterran\n2015 uztaila 11 Iruzkinik ez\nDatorren astean Larrabasterrako jaiak izango dira, eta jai egitarau barruan ITSASOAREN IZAKIEN kalejira egingo da 15ean (asteazkena) 19:00etan.\nEkitaldi hau prestatzeko Sopela eta Larrabasterrako Jai Batzordeak deialdia egin du iganderako, hilak 12, 12:00etan Urgitxieta plazan. Materiala eraman eta auzolanean mozorroak prestatuko dira.\n2015 uztaila 6 Iruzkinik ez\nBertan email bat sortzea (musicatxosnas@gmail.com) adostu zan, koadrila bakoitzak 20 abesti bidaltzeko aukera izango du, bidalitako abestiak txosna batzordearen baloreak errespetatu behar ditu.\n2015 ekaina 28 Iruzkinik ez\n2015 ekaina 27 Iruzkinik ez\nPage 4 of 24« Lehena...«3456»1020...Azkena »\nNo es sólo Sopela, toda Uribe Kosta es una zona arqueológica muy importante 298 ikustaldi\nZIPIRIÑE BERRIA 241 ikustaldi\nEz da Sopela bakarrik, Uribe Kosta osoa eremu arkeologiko oso garrantzitsua da 180 ikustaldi


Aldaketarako lehen pausoa | Mundua | Berria\nKuba. Erreleboa boterean\nKubako Biltzar Nazional berria eratzeko osoko bilkura egin zuten, atzo, Habanan, eta IX. legegintzaldiari hasiera eman zioten. ALEJANDRO ERNESTO / EFE\nKuban iraultza egin zutenetik ia 60 urte igaro dira, eta hartan parte hartu zutenek agindu dute herrialdean 1959tik. Atzo, baina, aldaketarako lehen pausoa eman zuten. Izan ere, joan den abenduan iragarri bezala, Raul Castrok presidente kargua utzi du, eta, espero bezala, Hautagaitza Nazionalen Batzordeak Miguel Diaz-Canel azkeneko bost urteotan Kubako lehen presidenteordea izandakoa, alderdiaren eskaileran pausoz pauso gora egin duen kidea, proposatu dute ordezkatzeko. Hurrengo bost urteetan herrialdea gidatzekoa dena artean jaio gabe zegoen, Fulgencio Batista diktadorearen kontra borrokatu ondoren iraultza sozialistak irabazi zuenean.\nBiltzar Nazionala osatzeko prozesuak gaur jarraituko du Habanan, eta gaur emango dute bozketaren emaitzaren berri. Gobernuko egitura goreneko, Estatu Kontseiluko, buru izateko proposatu dute Diaz-Canel, eta organo horretako buruzagia izaten da herrialdeko presidentea. Dena den, gaur emango dutena aldaketaren lehen pausoa besterik ez da. PCC Kubako Alderdi Komunistak 2016ko apirilean egin zuen azken kongresua, eta hartan adostu zuten Castro beste bost urtez, 2021 arte, izango zela alderdiko idazkari nagusia. Alderdiko buruzagia eta herrialdekoa pertsona bera izan dira Kuban 1976az geroztik, bain, xehetasun horren ondorioz, bien esku geratuko da boterea uhartean. Presidente berria, hori bai, indar armatuen komandanteburua izango da.\nPCCko buruzagitzan mantenduz, Raul Castrok alderdiaren kontrolari eutsi ahal izango dio, eta, gainera, sor daitezkeen gorabeheren aurrean, boterean gertaturiko trantsizioa bermatzeko moduan egongo da. «Berritze bat egongo da, baina baita jarraitutasuna ere», adierazi zuen Bruno Rodriguez Atzerri ministroak, orain gutxi.\nJoan den martxoaren 11n egin zituzten parlamenturako hauteskundeetatik eratorritako Biltzar Nazionaleko 605 diputatuek kargua zin egin zuten atzo—horietako 322, erdia baino gehiago, emakumezkoak dira—, eta, gainera, ganberako presidentea, presidenteordea eta idazkaria aukeratu zituzten osoko bilkuran. Esteban Lazo 74 urtekoak jarraituko du legebiltzarreko presidentea izaten. Dena den, aldaketa esanguratsuak gertatu dira Biltzar Nazionalaren egituraketan. Parlamentarien %54k, esaterako, aurrenekoz beteko dute kargua.\nAldaketarik nabarmenena, ordea, presidentetzan izango da. Raul Castrok bere anaia Fidel Castroren lekukoa hartu zuen 2008an —de facto bi urte lehenago, Fidel gaixotu zenean—, eta handik urte batzuetara erabaki zuen presidenteen agintaldiak bi legegintzalditara, hamar urtera, mugatzea. Belaunaldi berriei, iraultzan parte hartu ez zutenei, hortaz, aspaldi jakinarazi zien bere herrialdearentzako zein asmo zituen.\nEta Alderdi Komunistak jarraitu zuen herritarrek beraiek eskatu eta alderdikideek barneratutako herrialdearen irekiera prozesuarentzako urratsak egiten. 2011n erreforma ekonomiko, sozialak eta politikoak onartu zituzten, eta horietan sakontzea edukiko du helburutzat Diaz-Canelek, ideologikoki, betiere, iraultzak planteaturikoari segituz.\nKubak, iraultzak berak, kolpe latza jaso zuen 1991n, SESB Sobietar Errepublika Sozialisten Batasuna desegin zutenean. Hamarkada hura amesgaiztoa izan zen Kubako herritarrentzat zein agintarientzat, eta sozialismoa gauzatzeko moduan aldaketak egin behar izan zituzten, salbuespen gisa, nolabait esatearren. Duela zazpi urte onartu eta duela bi urteko kongresuan berretsitako erreformak, aldiz, beste molde batekoak dira, baina Castrok inoiz esan duen bezala, ezin dute, inondik ere, «nazioaren egonkortasuna» arriskuan jarri, eta debekatuta dago «aberastasuna pilatzea».\nErreformek eragiten diete nekazaritzari, sektore pribatuari, estatuaren enpresei, jabetza pribatuari, zergei, eta atzerriko inbertsioei, besteak beste. Horiek indarrean sartu zirenetik, estatistika ofizialek diote Kubako ekonomia % 2,4 hazi dela urtero. Gobernuak onartu izan du, ordea, igoerak %7koa izan beharko lukeela gutxienez, baldin eta herrialdea garatuko bada. Venezuela haren aliatua pairatzen ari den krisi politikoak, halere, ez dio horretan lagunduko.\nKubako agintariek egiten dutenaren kontra daudenen esanetan, erreformak ez dira nahikoa, eta boterean gertatuko den aldaketari, trantsizio epeari, errezeloz erreparatzen diote.\nAEBekin, bai baina ez\nAldaketarik handienetakoa AEBekin izandako harremanean gertatu da —paraleloki, gainera, EB Europako Batasunarekin harremanak sendotu ditu—. 1960tik deseginda zeuden lotura diplomatikoak zein komertzialak berregin zituzten Castrok eta Barack Obama AEBetako presidente zenak, 2014an. Kubara bidaiatu zuen Obamak 2016ko martxoan, bostekoa eman zion Castrori, eta orduan iragarri zuen ez zekiela noiz, baina Kubari ezarritako bahimendua bukatuko zela, AEBetako Kongresuak horretarako ahaleginak egingo zituela.\nBaina Donald Trump heldu zen Etxe Zurira, eta iazko ekainean adierazi zuen Kubarekiko politikan hartutako erabakiak baliogabetuko zituela. «Bahimendua betearaziko dugu», azpimarratu zuen. Hasteko, norbanakoek Kubara egindako bidaiak mugatzeko neurriak hartzeko prest dago. Astearen hasieran bertan Kubaren aurkako neurri gehiago hartuko dituela agindu du; neurriak zehaztu gabe, hori bai. Washingtonen eta Habanaren arteko harremanaren garapena eten du, beraz. Halere, AEBetako Estatu Idazkaria izateko izendatutako Mike Pompeok adierazi du berriro «talde diplomatiko bat» eratu nahi dutela Kuban.


Indarberritu dezagun Euskararen Eguna! - Zamudio - 2021-11-27 - Aikor.eus\nIndarberritu dezagun Euskararen Eguna!\nAikor aldizkaria 2021-11-23 08:25\nEuskararen Egunaren helburuetako bat da parte-hartzea sustatzea, eta aurreko urteetan antolatutako ekintzek asmo horri heldu diote. Hala ere, egungo osasun-egoera dela eta, gehienbat “eserita entzuteko eta ikusteko” ekintzak egongo dira aurten. Nolanahi ere, ohi denez, Lagatzu euskara elkartea eta Txorierriko Zerbitzuen Mankomunitatea ahalegindu dira adin eta gustu guztientzako ekitaldiak prestatzen. Saioak Agirre Lehendakariaren plazan ipiniko den karpan egingo dira eta bertan 400 lagunentzako tokia egongo da. Hara bertaratzen direnek maskara jantzi beharko dute, eta momentuan indarrean dauden neurriak bete.\nLehen hitzordua umeentzat ipini dute azaroaren 27rako: Urpekontzi misteriotsua ikuskizuna, musika eta dantza uztartzen dituena. Horren ostean, Demode Quartetek Epa! lana taularatuko du herritar guztientzat. Hurrengo egunean, domekan, eta Lagatzuren eskutik, “Zamudio ezagutzen” mendi-irteera egingo da. Zazpi urtetik gorakoentzako ekintza da eta ibilbidean zehar herriko txokorik esanguratsuenak ezagutuko dituzte. Herrigunera itzulita, Bertokoko trikitilariak eta pandero-joleak izango dituzte zain, kale-giro apur bat sortzeko.\nDomeka arratsaldea, bestalde, emakumeena izango da, berdintasuna eta euskara uztartzen dituen saioa, hain zuzen ere. Karmele Gisasola Euskadiko pentatloi txapelduna da eta Uxue Ansorregirekin batera erakustaldia egingo du. Gainera, materiala eramango dute, umeak harriekin eta txingekin saiatu daitezen, osasun egoerak utziz gero. “Zoritxarrez ez gaude batere ohituta herri kiroletan emakumeak ikustera eta hori da azaleratu nahi duguna. Saioa oso interesgarria izango da gure ustez”. Horri lotuta, materiala bidali da eskoletara, ikasleek landu, horretaz hausnartu, eta saioan egiteko galderak prestatu ditzaten. Esatari bat ere egongo da eta erakustaldia/elkarrizketa formatuko ekintza izango da”, azaldu du Laura Martinez Mankomunitateko euskara teknikariak. Ondoren, Mirari Martiarenak eta Idoia Torregaraik, ETBko Barre librean saioko partaideek, Luze edo motz bakarrizketa egingo dute. Horretan emakumeen kontuak jorratuko dituzte umorez.\nBestalde, ikastetxeetarako antolatutako ekintzetan 967 ikaslek hartuko dute parte. Azaroaren 29an, “Elkarrizketa musikatuak” saioa izango da Derioko Gurea aretoan, Institutuko 12 eta 13 urteko gaztetxoentzat. Saio horretan Iholdi Beristain eta Iker Lauroba arituko dira, eta ikasleak irailetik dabiltza elkarrizketak eta musikari lotutako lantxoak jorratzen, egun horretan partekatzeko. “Asmoa da gazteen parte-hartzea bereziki sustatzea, eta, egoerak uzten badigu, batzuk agertokira igoko dira Beristainekin eta Laurobarekin batera jotzera eta abestera”.\nEskoletako umeentzako ikuskizunak Zamudioko kiroldegian egingo dira. Azaroaren 30ean, Pepa eta Kutxoren Pailazokeriak lana izango da sei eta zazpi urtekoentzat, eta umeek ikastetxeek eurek hala eskatuta, Imanol Ituiño magoak bi saio egingo ditu: bata abenduaren 1ean, 8 eta 9 urtekoentzat, eta bestea abenduaren 2an, 10 eta 11 urtekoentzat. “Aurreko urteetan egin izan dugun moduan, oraingoan Zamudioko eskolako seigarren mailako ikasleek bertsoak prestatu dituzte eta gainerako eskoletara bidali dira ikasi ditzaten eta ikuskizunen egunean elkarrekin kantatzeko. Gainera, saio bakoitzaren aurrean aurkezpena egingo dute, eta baliteke aurten sorpresaren bat egotea”.\nDuela gutxi gazteen lonjak zabaldu dira berriro. Abaguneaz baliatuta, Buah txabal! antzezlana “berreskuratu”, eta 16 urtetik 18 urtera bitarteko gazteentzat antolatu da abenduaren 2rako, Gurea aretoan. Azkenik, Euskararen Nazioarteko Egunean, abenduak 3, Kantarelux taldea kantuka ibiliko da arratsaldean, eta herrian giroa sortzen. “Lagatzuri eskertu behar diogu egin duen lana eta izan duen jarrera ona. Era berean, Kantareluxi eta Bertokori eman behar dizkiegu eskerrak euren parte-hartzeagatik”.\nIazko geldialdiaren ostean, helburu nagusia da Euskararen Eguna indarberritzea eta partaidetza bultzatzea. “Zer antolatu bigarren mailakoa da, azken batean. Benetan inportanteena da ikasleen inplikazioa, ikusten ez den lana, gauzak elkarrekin egiteko gogoa, elkartzeko nahia… Hortaz, herritar guztiei Euskararen Egunaren ekitaldietan parte hartzeko gonbitea egin nahi diegu”.


Pozuelok, ezin Ohorezko Mailarako azken urratsa eman - Lasarte-oria - Txintxarri.eus\nPozuelok, ezin Ohorezko Mailarako azken urratsa eman\nTxintxarri Aldizkaria 2021-05-04 12:30\nGernika eta Pozuelo CRCren arteko norgehiagokaren irudia. Arg.: Gernika RT\nJon Ander Puertas kapitain duen Pozuelo CRC ez da Ohorezko mailako igoerako finalean izango. Maiatzaren 2an, igandean, Gernikaren aurkako finalaurreko partida luzapenean galdu zuen talde madrildarrak, 23-20\nNeurketa berdindua izan zen Gernikako Ubitarte zelaian. Bi taldeek garaipena lortu eta Ohorezko Mailarako azken lehian egon nahi baitzuten.\nGernikak hautsi zuen husnako berdinketa bigarren minutuan zigor-ostiko bati esker.\nHamazazpigarren minutuan, ordea, Jon Ander Puertasen taldea erasoan zegoela, mele batetik epaileak zigor-entsegua adierazi zuen eta aurretik jarri zen Pozuelo CRC.\nDefentsan tinko zeuden bi taldeak eta aurrera egitea zaila zen. Aireko jokoa nagusitu zen eta bai Pozuelo CRC baita Gernika ere zigor-ostikoak izan zituzten markagailuan puntuak gehitzeko. Atsedenaldira 9 eta 10ekoarekin iritsi ziren.\nBigarren zatian, Joan Ander Puertasek zuzentzen zuen taldeak indartsu ekin zion helburuari eta herritarrak berak lortu zuen zati honetako lehen entsegua.\nGernikak, berriz, zigor-ostikoei esker tartea txikitu zuen eta entsegua ere lortu zuen partida 17na berdintzeko.\nGutxira, aurre hartu zuen Pozuelok zigor-ostiko bati esker. Partidak 17-20 amaituko zuela zirudienean, Gernikak berdinketa lortu zuen.\nKanporaketa partida bakarrera izaki, luzapena jokatu behar izan zuten. Hamar minutuko bi zati jokatu zituzten. Bi taldeak gogor aritu arren, Gernikak joko planteamenduan asmatu zuen eta zigor-ostiko bati esker lortu zuen garaipena.


BIDEBARRIETA KULTURGUNEKO “EZTABAIDAK LITERATURAREKIN” EKIMENAK LAURA MINTEGI ETA IBAN ZALDUA ELKARTUKO DITU ASTEARTEAN, EUSKARAZ IDATZITAKO LITERATURAK DITUEN ERRONKEI BURUZ BERBA EGITEKO – Bilbao Kultura\nHome » Berriak » Bilbao Kultura @eu » BIDEBARRIETA KULTURGUNEKO “EZTABAIDAK LITERATURAREKIN” EKIMENAK LAURA MINTEGI ETA IBAN ZALDUA ELKARTUKO DITU ASTEARTEAN, EUSKARAZ IDATZITAKO LITERATURAK DITUEN ERRONKEI BURUZ BERBA EGITEKO\nBIDEBARRIETA KULTURGUNEKO “EZTABAIDAK LITERATURAREKIN” EKIMENAK LAURA MINTEGI ETA IBAN ZALDUA ELKARTUKO DITU ASTEARTEAN, EUSKARAZ IDATZITAKO LITERATURAK DITUEN ERRONKEI BURUZ BERBA EGITEKO\nTopaketa arratsaldeko 19:30etan izango da, Bidebarrietako Liburutegiko ekitaldi aretoan, eta Pili Kaltzada kazetariak moderatuko du.\n“Eztabaidak literaturarekin”, jende aurreko elkarrizketaren bitartez literaturako zenbait irudirengana hurbiltzea proposatzen duen BIDEBARRIETA KULTURGUNEAren ekimenak, Laura Mintegi eta Iban Zaldua idazleen solasaldia jasoko du datorren ASTEARTEAN, maiatzaren 19an. Bertan, euskaraz idatzitako literaturak dituen erronkei buruz hitz egingo dute. Topaketa euskaraz izango da, arratsaldeko 19:30etan hasiko da –sarrera librea– eta Pili Kaltzada kazetariak moderatuko du.\n“Erronkak Euskal Literaturan” izenburupean, bi idazleek egungo eszenatokiari buruz dituzten ideiak azalduko dituzte, eta euskaraz idatzitako sorkuntza lanen etorkizuna aztertuko dute. Horrela, euskaraz idatzitako literatura erabat garatuta eta osasun onez egongo den eszenatokira heltzeko egin beharreko bideari buruzko gogoeta ere egingo dute.\nEuskaldun berri 17 urte zituenetik, Laura Mintegi (Lizarra, 1955) 20 urte inguru zituenean hasi zen idazten Bilbon. Hiri honetan ezarri zuen bere bizilekua eta bertan aurkitu zituen literaturaren munduko erreferentzia nagusiak. Euskara eta Literatura irakaslea EHU-n 1981etik, Anaitasuna aldizkarian aritu zen, eta Ttua-ttua literatur aldizkaria sortu zuen. 1983an Ilusioaren ordaina ipuin bilduma argitaratu zuen. 1985eko Resurrección María Azkue saria irabazitako Bai… baina ez eleberria argitaratu zuen1986an, eta horren ondoren Legez kanpo eta Nerea eta biok etorri ziren. 2001ean Sisifo maite minez (Txalaparta) eleberria argitaratu zuen.\nIban Zalduari dagokionez (Donostia, 1966) Historia ikasi zuen EHU-n, eta une honetan Ekonomiaren Historia irakaslea da. Bere lanetan ipuina, eleberria eta kritika landu ditu, baina beste ezeren gainetik, gehien atsegin duen generoa ipuina da. 90eko hamarkadaren amaieratik Zalduak lan zabala eta esanguratsua egin du, euskaraz zein gaztelaniaz idatziz, ipuinak batez ere. Kontakizun laburren atalean euskal letrek gaur egun duten egile garrantzitsuenetakoa da. Bere bildumek egungo narraziogintza laburraren elementu esanguratsuenak biltzen dituzte eta, horrez gain, generoaren defendatzaile eta bultzatzaile handia da.\n2007ko urtarrilean “Eztabaidak literaturarekin” egitaraua martxan jarri zenetik, 240 egile inguruk hartu dute parte ekimenean, eta 8.000 pertsona baino gehiago bertaratu dira. Denbora tarte horretan, Bidebarrietako Liburutegiko ekitaldi aretoak hainbat idazle bikoteren arteko elkarrizketak jaso ditu, Ana María Moix eta Luisa Etxenike, Alfonso Sastre eta Carlos Gil, Luis Eduardo Aute eta Ruper Ordorika, Juan Manuel De Prada eta Aitzpea Goenaga, Juan Bas eta Juan Madrid, Fernando Marías eta Toti Martínez de Lezea, María Dueñas eta Lorenzo Silva, Alberto Vázquez-Figueroa eta Almudena Arteaga, Jordi Esteva eta Rosa Regás edo Juan José Millás eta Pedro Ugarte, besteak beste.\n← BILBOKO ZINEMALDI FANTASTIKOAK, FANTEN AURTENGO EDIZIOARI AMAIERA EMANGO DION GONZALO BENDALAREN “ASESINOS INOCENTES” LEHEN FILMA AURKEZTUKO DU\nBILBAOESZENAK – BILBOKO UDALEKO BALIABIDE ESZENIKOEN ZENTROAK BILBOKO GUNE PUBLIKO BATEAN EKITALDI BAT ANTOLATZEKO BEHAR DIREN ADMINISTRAZIO IZAPIDEAK AZTERTZEN DITUEN TAILERTXOA JASOKO DU →


Gnoquisen errezetak baratxuri eta atun freskoarekin | Consumer\nGnoquisen errezetak baratxuri eta atun freskoarekin\n600 g de nodulu freskoak\n100 g de baratxuri freskoen zurtoinak\n250 g de atun fresko\n50 ml de bermut\n100 g de etxeko tomate-saltsa\nLehenik eta behin, barazki salteatu bat prestatu. Horretarako tipula zuritu, baratxuri-aleak garbitu eta baratxuri freskoaren zurtoinak garbitu, tamaina bereko xerratan moztu eta zartagin batean su bizian frijitu, bi koilarakada olio erabiliz. Barazkiak prestatu eta bigun daudenean, azal eta arantzadun zatitxo garbietan moztutako atun freskoa bota.\nErregosi minutu batez, bota txorrotatxo bat bermut, gatza eta piperbeltz zuri pixka bat. 30 segundo egin, etxeko tomate-saltsa bota, irakinaldi bat eman eta, une horretan, sutatik kendu eta leku epel batean gorde.\nÑokiak kazola zabal batean egosten ditugu, ur ugarirekin irakiten, gatz apur batekin. Ñokiak uraren azalean gora doazen heinean, prest daudela adierazten du, eta, horretarako, apar baten laguntzaz ateratzen ditugu, eta berehala xukatu. Plater sakon batean zerbitzatzen dira, barazki eta atun salteatuekin, tomate-saltsarekin eta gazta birrinduarekin gainean. Perrexil berri zatitu bat gehitu eta berehala zerbitzatu zerbitzatzen dugu.\nKaloriak 352 18%\nÑokiak patataz eginda daude. Karbohidratoetan aberatsa da, eta energia asko ematen du. Horrez gain, burdina, kaltzioa, zuntza, potasioa, iodoa, zinka, magnesioa, sodioa, fosforoa, sodioa, fosforoa eta A, B3, B6, B9, K eta C bitaminak nabarmentzen dira. Atuna, balio biologiko handiko eta digestio errazeko proteinak batzen ditu; kontserbako atunak ere mantenugai ugari ditu: kaltzioa, burdina, magnesioa, omega 3 gantz azidoak eta A, B eta D bitaminak. Arrautzak, bestalde, balio biologiko handiko proteina gehiago ditu, A, D, E eta B multzokoak, eta zinka, burdina, selenioa, sodioa eta fosforoa bezalako mineralak. Oso kalorikoa eta koipetsua denez, noizbehinka eta neurrian jan behar da.


Irakasbil | Euskara irakasleen intereseko gaiak: hizkuntza, euskaltegien kudeaketa, soziolinguistika, estatistika datuak, iritziak eta abar. | Tresna berriak eta berrituak sarean\nTresna berriak eta berrituak sarean\nArgitaratua: astelehena, 3 otsaila 2020, 2:15\nEgunotan euskararen inguruko tresna berriak eta berrituak ikusi ditugu Sarean. Txioen bitartez horien berri ematen badugu ere, bilduma txiki bat egiteari egoki iritzi diogu. Hona hemen:\nZientzia.eus. Berritu egin dute webgunea. Itxuraz gain, aukera berriak ere eskaintzen ditu eta eduki gehiago: artikuluak, audioak, bideoak eta argazkiak.\nEIBZ (Euskararen Irakaskuntzarako Baliabide Zentroa). Webgunearen itxura eta antolaketa berritu dituzte. Hiru multzo handitan daude edukiak antolatuta: Baliabideak, Prestakuntza eta Maileguak eta kontsultak.\nDudaken (Hezkuntzako Estilo Liburua). IKAS euskal pedagogia zentroak eginiko tresna, web atarian eta aplikazio bidez eskuragarria. Hau da xedea: euskaraz egin ohi diren hutsez ohartu eta horiek zuzentzeko baliabideak eskaintzea. Erakundearen webgunean diotenez:\nIparraldeko argitaletxe gisa nolako hizkuntza erabiltzen duen erakusteaz gain, gomendioak egiten ditu [Dudaken-ek]. Gomendio horiek balio dute Ikasen kontu ari diren idazleentzat, itzultzaile eta zuzentzaileentzat, eta berdin euskara hobetu nahi duten euskaldun ororentzat, izan irakasle ala ikasle.\nBost atal daude une honetan Dudaken-en: gramatika, hiztegia, ortotipografia, lexikoak eta ahoskera. Beste baliabide batzuetarako loturak ere badaude.\nSeigarren hizkuntza gehitu diote Elhuyarren itzultzaile automatikoari. Izan ere, orain arte bost hizkuntzaren arteko itzulpenak egiten zituen sistemak (euskara, gaztelania, frantsesa, katalana eta galegoa) eta urtarriletik aurrera ingelesa ere badago aukeren artean. Webgunea balia daiteke edo aplikazioa mugikorrera deskargatu.


Giro tristearekin hasi eta arratsaldean ostarteak - - Tolosaldeko ataria\nGiro tristearekin hasi eta arratsaldean ostarteak\nIker Ibarluzea 2019-06-20 05:58\nGaurkoan, giro tristearekin hasi arren, eguraldian hobera egingo du. Goizean eta arratsalde erdirarte ipar-mendebaldeko haizearekin oraindik zeruan hodei asko pilatuko da eta euri pixka bat ere izango dugu. Orokorrean euri zaparradak ahulak izango dira, baina egunsentian eta goizean ekaitz hondarren bat geratu eta zaparrada mardulagoren bat bota dezake. Arratsalde erditik aurrera, haizeak ekialde/hego-ekialdeko ukitua hartuko du, erabat atertu eta eguna amaitzerako ostarte zabalak irekiko dira. Termometroek beste koska bat behera egin eta gehienez 16-18 ºC harrapatuko dituzte.\nBihar, uda-sasoiko giroa bueltan. Goizean oraindik hodeigune batzuk agertuko dira, baina eguerditik aurrera eguzkia nagusituko da eta zeruan goi-hodei batzuk soilik ikusiko ditugu. Haizeak ekialdetik joko du, egun amaieran hego-ekialdetik eta horrekin eta erdi-mailako geruzetako aire epelarekin termometroek nabarmen gora egin eta eguneko erdiko orduetan 26-28 ºC bitartean joko dute goia. Gauean hego-ekialdeko haizearekin oso gutxi freskatuko du.\nIgandean, uda bete-beteko giroa. Erdi-mailako geruzetan egongo den aire epelak lurrazalean termometroak balio altuetara eramango ditu eta eguneko erdiko orduetan maximoak 28-30 ºC bitartean kokatuko dira. Zeruari dagokionez, nahiz eta, goi-hodei dezente agertuko den, ez diote eguzkiari trabarik egingo eta giro eguzkitsu eta beroaz gozatu ahalko da egun osoz. Haizea aldakor ibiliko da, baina iluntze-gau partean ipar-mendebaldeko haizea sartuko da eta zertxobait freskatuko du.


Barriek 2021 Programak bigarren geldialdia egingo du Rekalde Aretoan, Javier R. Pérez-Curielen erakusketarekin - Área de prensa - Bizkaia.eus\nBarriek 2021 Programak bigarren geldialdia egingo du Rekalde Aretoan, Javier R. Pérez-Curielen erakusketarekin\n2021(e)ko irailaren 19(a) 10:30\nRekalde Aretoak Aldundiak bultzatzen duen Barriek 2021 Programarekin jarraitzen du. Hala, erakusketen foru aretoan Javier R. Pérez-Curielen erakusketa antolatu da irailaren 21etik azaroaren 21era.\n21 S // 21 N\nBarriek 2021 erakusketa-zikloak Bizkaiko Foru Aldundiaren beka jaso duten artista batzuen lanak erakusten ditu. Bigarren geldialdi honetan Barriek 2021 Programak Javier R. Pérez-Curielen lanak erakutsiko ditu Rekalde Aretoan,irailaren 21etik azaroaren 21era.\nErakusketen foru aretoa plataforma ezin hobea da Bizkaiko Aldundiaren beka jaso duten artisten sorkuntzak proiektatzeko. Barriek programaren hamargarren edizio honetan Aldundiaren Sorkuntza Artistikoko Bekak lortu zituzten Jenni Alvaradok, Javier R. Pérez-Curielek, Urtzi Urkixok, Izaskun Araluzeak eta Mikel Erkiagak euren lanen aukeraketa aurkezten dute.\nJenni Alvaradok uztailean ekin zion zikloari eta orain Javier R. Pérez-Curiel izango da Barriek 2021 zikloaren barruan bere lanak erakutsiko dituena; ondoren, Urtzi Urkixo, Izaskun Araluzea eta Mikel Erkiagaren txanda izango da.\nHala, Barriek 2021en bigarren geldialdia Javier R. Pérez-Curielen 21 S// 21N izeneko erakusketan oinarrituko da. Erakusketa honetan artistak kulturaren eta gizartearen hainbat arlotako materialak erabiltzen ditu, izan daitezkeen interpretazio-zentzumenak desbideratu, argitu edo eraldatu nahian.\n21 S // 21 N-n erakusketa-espazioa hedatu egiten da eta hainbat lan, estrategia eta gorputzen bidez okupatzen da, geroago horiek kenduz eta uzkurtuz. Hurrenez hurreneko okupazio eta desokupazio hori erakusketaren irekiera-dataren eta itxiera-dataren artean gertatzen da. Espazioan egiten diren aldaketak gorputzetik orientazioan eta esperientzian eragina duten erreakzioetatik abiatzen dira. Bere egitura bi baloreko grafiko baten kurba moduan uler daiteke: x igarotako denboran duen balio bezala eta y espazioaren okupazioan duen balio bezala. Irudi gisa isiltasunetik datorren eta isiltasunera itzultzen den hitz bat proposatzen da.\nGainera jarduera osagarriak, didaktikoak eta tailerrak egingo dira erakusketako artistarekin. Jarduketa horiei esker jendeak artistarekin harreman zuzena izateko aukera izango du, bai eta erakusketako funtsezko kontzeptuak eta lanak sortzeko prozesuak ezagutzeko topaketak ere.\nJavier R. Pérez-Curiel (Oviedo, 1978)\nArte Ederretan lizentziaduna (2012) eta Artearen Ikerketa eta Sormenean Masterra (2014) Euskal Herriko Unibertsitatean. 2017an egoiliarra izan zen BilbaoArte Fundazioan eta Montehermoso/EHU Kultur Zentroaren deialdian hautatu zuten. Bizkaiko Foru Aldundiaren arte plastiko eta bisualen beka jaso du (2019-2020). Itziar Okarizek eta Jon Mikel Eubak Donostiako Tabakaleran (2019) artistentzat antolatu zuten tailerrean parte hartu du, eta baita Tabakalerak eta Artiumek antolatu zuten JAI Praktika Artistikoen Institutuan ere (2021). Aldi berean, hainbat musika proiektutan parte hartu du eta besteak beste emanaldiak eskaini ditu Larraskitu, Bulegoa, Okela, Share eta BBKliven.


Baga Biga: octubre 2012\nTwitter, 'Sandy' urakanak kaltetutako pertsonen zerbitzura\nSandy urakana New York: Twitterrek Estatu Batuetan bere sareko erabiltzaileen esku utzi ditu hashtag batzk larrialdiko informazio lortzeko, 'Sandy'gatik.\nPublicado por Iker Barrena en 21:19 0 comentarios\nMark Zuckerbergi iruzur egiten saiatzea egotzita atxilotu dute\nFacebook salaketa: Mark Zuckerbergi iruzur egiteko hainbat milioi dolarreko dokumentuak faltsutzeagatik posta-iruzurra leporatu diote Paul Cegliari.\nPublicado por Iker Barrena en 11:17 0 comentarios\nHonelakoa da Windows 8, Microsoften abentura arriskutsuena\nSistema eragile berria ukigarria da eta 'hodeian' konektatuta izango da.\nAppleren iPad minia: Apple Kaliforniako enpresak iPad minia aurkeztu du, 7,9 hazbeteko pantaila taktila du. iPad 2aren gauza bera, baina % 53 arinagoa da.\nMartxan da Comma, community management ikastaroaren 4. edizioa\nComma Bilbon. community management online-eko ikastaroaren 4. edizioa azaroaren 16an hasiko da eta Bilbon egingo da. Izena emateko azken eguna azaroak 9\nPublicado por Iker Barrena en 19:36 0 comentarios\nLabar-artea Goi Paleolitoan garatu zen; zehazki, orain dela 10.000 eta 40.000 urte inguruan. Adibide aipagarrienen artean daude Altamira (Kantabria), Lascaux eta Chauvet (Frantzia) eta Ekain eta Santimamiñe (Euskal Herria). Leku batzuetan labar-artea aire zabalean aurkitu bada ere, aipatutako lekuetan haitzulo-barruetan dago.\nLabar-artearen ikerketan eragin handia izaten ari dira aurrerapen tekniko eta metodologikoak. Haiei esker, arkeologoek gero eta hobeto ezagutzen dute adierazpen-mota hori, eta, horren ondorioz, orain arte nagusitu den ikuspegia aldatzen ari da. Dena den, oraindik badituzte erantzunik gabeko galderak; tartean, hau: zer funtzio zuten irudi haiek?\nElhuyar Zientzia eta Teknologia aldizkariaren uztail-abuztuko zenbakian gai nagusia eskaini diogu labar-arteari. Hori dela eta, labar-artearen ikerketan izan diren aurrerapen teknikoez eta haren interpretazioan izan den paradigma-aldaketaz hitz egin dugu Diego Garate eta Joseba Rios EHUko arkeologoekin.\nGai nagusia labar-artea izanagatik, erreportaje hauek ere aurkituko dituzu Elhuyar aldizkariaren uztail-abuztuko zenbakian: Londres 2012rako pasaportea biologikoa da. Dopinaren aurkako neurriak aldatzen ari dira. Kirol batzuetan ez dira bakarrik substantzia debekatuak bilatzen; horrez gain, kirolariaren parametro fisiologiko batzuei jarraipena egiten ere hasi zaie. Londresko joko olinpikoen atarian, pasaporte biologikoaz ari gara; Analisia: Dopinaren aurkako borroka eta joko olinpikoak, Iñaki Arratibel kirol-medikuaren eskutik; Webaren etorkizunerako joerak. Apirilean izan zen Lyonen WWW2012 kongresua. Elhuyar Fundazioko I+G+B saileko Igor Leturia bertan izan zen, eta han ikusi eta entzundakoak jaso ditu uztaileko "Mundu digitala" atalean: webaren gaur egungo nondik norakoak eta erronkak, eta etorkizuneko joerak; Atal bestigialak, eboluzioaren hondarrak. Hautespen naturalak pixkanaka ezabatu egiten ditu erabilgarriak edo baliagarriak ez diren ezaugarri batzuk. Desagertze-bide horretan, ordea, ez dira beti erabat deuseztatzen atalak eta funtzioak, eta bestigial deritzegun ezaugarri bihurtzen dira; Dortokak? Hemen? Gure ibai eta hezeguneetan apoarmatuak bizi dira. Zoritxarrez, gaur egun, kanpoko espezieetakoak dira ugarienak eta hedatuen daudenak, eta bertako espezieak, berriz, mehatxupean daude. Gai hau oinarri hartuta, Leire Paz eta Xabier Buenetxea biologoak aritu dira gai librean; azkenik, Herschel anai-arrebak, musikatik izarretara.\nElhuyarrek euskara ikasteko smartphoneetarako aplikazio bat garatu du, eta gaur goizean aurkeztu du Koldo Mitxelena Kulturgunean, Donostian. kxo! Ikasi euskara / Aprende euskera / Learn Basque / Apprenez le basque euskarazko oinarrizko hiztegia ikasteko aplikazio bat da, eta haren bidez gaztelania, ingelesa edo frantsesa abiapuntutzat hartuta euskara ikasi ahalko du erabiltzaileak.\nAplikazio honek euskararako lehen hurbiltze bat izan nahi du, eta haren helburua da euskaraz ezer ez dakienari edo euskara apur bat baino ez dakienari ohiko egoeretan euskaraz komunikatzeko tresnak eskaintzea. Horretarako, entzuteko ariketak, mintzatzeko ariketak eta irakurri eta idazteko ariketak erabiltzen ditu.\nkxo! Aplikazioarekin, erabiltzaileak euskaraz azkar eta erraz ikasi ahalko du bere smartphonean (Android edo iPhone plataformetan). Egokia da euskara ikasten ari den edonorentzat, Euskal Herria bisitatzen duten turistentzat edo kanpoko ikasleentzat.\nElhuyarrek Moblang europar ikerketa-proiektuan parte hartu zuen, beste hainbat erakunderekin batera, eta, proiektu horretan ikertutakoaren ondorioz, hizkuntzak ikasten lagunduko duen mugikorretarako aplikazio bat sortu zuten, balio izango duena, besteak beste, euskara mugikor bidez modu ludikoan eta erraz ikasteko. Elhuyar arduratu da euskara ikasteko aplikazioaren garapena,z eta kxo! da lan horren emaitza. kxo! aplikazioaren edukia, beraz, Moblang proiektutik hartua da (Moblang Basic Language Courses by Moblang Project). Aplikazioaren garapenean Anspear eta Eleka Ingeniaritza Linguistikoa aritu dira, eta Eusko Jaurlaritzak 2011ko IKT deialdian diruz lagundutako proiektua izan da.\nkxo! Android Market eta App Store dendetan dago salgai 3 €-an, eta doako demoa deskargatu daiteke. Aplikazioari buruzko informazio gehiago Elhuyarren webgunean dago eskuragarri.\nEuskara ikasteko aplikazio honekin, Elhuyarrek dagoeneko sei aplikazio ditu smartphoneetarako egokituak (Android eta iPhone plataformetarako): kxo! euskara ikasteko aplikazioa bera eta Elhuyarren bost hiztegi.\nPublicado por Iker Barrena en 15:45 0 comentarios\nApalabrados jokoa: Android eta iPhone sakelako telefonoentzako jokoa Google Play eta App Store Sareko dendetan gehien deskargatzen denetako bat da.\nPublicado por Iker Barrena en 14:56 0 comentarios\nElhuyar Fundazioak eta DIPCk bideo amateurren ON ZIENTZIA lehiaketa jarri dute abian, hirugarrenez\nElhuyar Fundazioak eta Donostia International Physics Center-ek (DIPC) antolatuta, gaur eman zaio hasiera zientziaren eta teknologiaren dibulgaziorako bideo amateurren III. ON ZIENTZIA lehiaketari. Lehiaketa hau Teknopolis telebista-saioaren barruan antolatua da, eta bideorik onenak telebista-saio horretan ikusteko aukera izango da. Sari hauek jasoko dituzte lehenengo hiru sailkatuek: 3.000 € lehenengo sailkatuak, 1.500 € bigarrenak eta 1.500 € euskarazko bideo onenak.\nEdonork har dezake parte lehiaketa honetan, eta bideoen gaia librea da: norberaren edo besteren ikerketak, eztabaidak, zientziaren mugarriak, oinarrizko kontzeptuak, pertsonaia historikoak, etorkizuneko edo iraganeko zientzia, bitxikeriak… Bideoek gehienez 5 minutuko iraupena izango dute, eta euskaraz, gaztelaniaz edo ingelesez aurkeztu ahal izango dira. Helburua, publiko-mota guztiek ulertzeko moduko aurkezpen erakargarria egitea da.\nPublicado por Iker Barrena en 11:26 0 comentarios\nGoogle Chromebook berria: Googlek Chromebook berria kaleratu du, AEBetan eta Erresuma Batuan, Chromebook berriak WiFi konexioarekin funtzionatzen du.\nMegaupload berria: Kim Dotcomek Mega, Megaupload berria, aurkeztu du. Dotcomek artxiboak partekatzeko plataforma ez ixteko modu legala topatu duela iragarri du.\nPublicado por Iker Barrena en 13:15 0 comentarios\nDictionnaire Elhuyar hiztegia euskara-frantsesa / fran�ais-basque aurkeztu da gaur Baionan\nPublicado por Iker Barrena en 17:41 0 comentarios\nMicrosoft Apple tablet: Microsoftek hilaren 26an kaleratuko du Surface RT tableta eta Applek urriaren 23an gauza txiki berri bat erakutsiko duela iragarri du.\nMicrosoft Surface RT: Urriaren 26an kaleratuko du Microsofetk Surface RT bere lehen tableta. Microsoftek 32 eta 64 GBeko bi bertsio kaleratuko ditu.\nPublicado por Iker Barrena en 14:26 0 comentarios


Urrats handia eman du Hondarribiak Galizian : KIROLETIK\n09 Abu, 2015\nOndo moldatu da aurten Ama Guadalupekoa ontzia Galiziako uretan. Malagan erakutsitako indarra berretsita amaitu zuen lehen bisita, uztaileko lehen asteburuan. Galiziako bigarrenean, San Miguel Liga irabazteko pauso handia eman du Hondarribiak. Larunbatean bigarren tokian amaitu du estropada, Meiran. Orio fin ibili da haizearen kontra, eta garaipen argia lortu du. Berdeek hurbiletik jarraitu dute San Nikolas ontzia, Urdaibaiko Bou Bizkaia atzean utzita. Puntu bat gehitu diote, beraz, sailkapeneko aldeari.\nIgandean, denboraldiko zazpigarren bandera irabazi du Hondarribiak, Boiron. Mikel Orbañanos entrenatzaileak taldean aldaketa sorta egin duen arren, maila ikusgarria eman du Ama Guadalupekoak. Irteeratik hartu du estropadaren burua, eta aukerarik ez die eman aurkariei. Hamahiru segundoko abantaila lortu du Urdaibairekiko, eta hemezortzikoa Oriorekiko. Ohorezko Txandan erakutsitako nagusitasunaren erakusle izan da amaierako errenta. Hamahiru puntukoa da orain Hondarribiaren eta Urdaibairen arteko aldea sailkapen nagusian. Ondo bideratuta daukate bidasoarrek hirugarren San Miguel Liga.\nHondarribia Bk ere ekarri du bandera etxera\nKAE2 ligan dabilen Hondarribia Bk beste bandera bat irabazi du larunbatean, oraingoan Bermeon. Castro bigarren izan da larunbatean. Igandean, aldiz, postuak trukatu dituzte. Castrok irabazi du bandera Mundakan, eta bigarren izan da Hondarribiko bigarren ontzia. Sailkapenean bi puntu daude Castro liderraren eta Hondarribia Bren artean.


Andutz eta Arbil mendietara igoko dira igandean Amalurrekoak | El Diario Vasco\nTolosa GoierriAndutz eta Arbil mendietara igoko dira igandean Amalurrekoak\nAndutz eta Arbil mendietara igoko dira igandean Amalurrekoak\nDV LAZKAO. Viernes, 1 diciembre 2017, 10:42\nAmalur mendi elkarteak eta San Benito ikastolak iganderako antolatutako mendi irteeran Itziar-Deba inguruetara joango dira mendizaleak.\nAndutz mendia igoaz ekingo diote ibilbideari, ondoren Lastur aldera jaisteko, eta Arenatanos baserrira inguratzearekin batera, garai batean Deba urez hornitzen zuen ubide bat izango dute bidelagun, berriro ere Arbil mendiaren igoera hasi arte. Behin Arbil-en Itziar-era jaistea besterik ez zaie geratuko ibilaldia amaitzeko. Guztira hamabi kilometro.\nItzala taberna parean geratuko dira elkarrekin autobusez joateko, ohiko moduan, goizeko 8:30ean, igandean, eta arratsaldeko 14:00ak aldera itzultzea dute aurreikusia, Lazkaora. Joan mahi duenak aurrez izena eman behar du, amalur.me@gmail.com helbide elektronikora, edo 688741546 telefono zenbakira (whatsapp), mezu bat bidaliz.\nBestalde, asteburu bateko irteera antolatu du Amalurrek urtarrilaren 14/15erako. Somportera joango dira, ipar eskia egitera, eta Candanchuko aterpe batetan pasako dute larunbateko gaua. Izen emate epea abenduaren 15ean amaituko da.\nDroga-menpekotasunaren ingurko hitzaldia Leaburun Ekitaldi ugari Euskararen Eguna ospatzeko Anoetan


Azaroak 7: Shorty Rogers | eleizaldemusika\nAzaroak 7: Shorty Rogers\nEgilea: Aratz Urrutia\nShorty Rogers 1924-ko Apirilak 14 ean jaio zan eta 1994-ko Azaroak 7 an hil zan.\nMusiko honek bereziki jazz musika lantzen eban eta horrezgain tronpetista, konpositorea, moldatzailea eta orkestra zuzendaria izan zan.\n1945-ean bere lehen jazz diskoak grabatu ebazann, Cozy Colegaz, arrakasta handia lortuz.\nHainbat bandetan jo eban eta konpositore eta moldatzaile bezala haritu zan.\nPosted by biotzf on 2011/11/07 in Efemeride musikalak, SARRERAK.


Ziklo litikoa – Bioscio\nZiklo litikoan birus bakteriofagoek haien genoma zelula hostalarian txertatu eta zelularen entzimak erabiliz birusaren erreplikazioa gertatzen da. Birusaren osagaiak sintetizatu eta mihiztatu ostean, zelula hostalariaren lisia gertatzen da eta birus helduak kanpo mediora jariatzen dira.\nZiklo litikoaren fase nagusiak lau dira:\nBirusaren lotura edo adsortzioa. Birusaren eta bakterio hostalariaren arteko lehen kontaktua ausaz gertatu ohi da, eta prozesu itzulgarria da. Bestalde, birusek bakterioen hainbat makromolekula ezagutzeko gaitasuna izan dezakete; hala nola, polisakarido, proteina edo mintz egitura konplexuak ezagutu eta batzen dituzte. Birus motaren arabera ezaguturiko bakterioa desberdina izan daiteke, eta hortaz, birusak hostalariarekiko selektiboak izan daitezke.\nBirusaren barneraketa. Funtsean birusaren material genetikoa bakterioan txertatzean datza; prozesu honetan birusak bakterioaren pareta zelularra zeharkatu behar du.\nErreplikazio fasea. Birusaren material genetikoa txertatu ostean, proteina goiztiarrak sintetizatzen dira; proteina goiztiarren artean endonukleasa eta exonukleasak aurkitzen dira, hostalariaren genoma suntsituko dutenak. Ondoren, zelula hostalariaren tresna molekularrak erabiliz, fagoaren erreplikazioa gertatzen da. Bestalde, birusaren material genetikoa erreplikatu egiten da.\nFagoen mihiztapena eta askapena. Birusaren osagai guztiak sintetizatu ondoren, fago berriak sortzeko mihiztatzen dira. Material genetikoa inguratuz, egitura proteinek fagoaren kapsida egitura osatzen dute. Azken urratsean, fagoek bakterioaren pareta zelularra suntsitu eta lisia eragiten dute.


Errealitate birtuala bideojokoetara iritsi da | Consumer\nErrealitate birtuala bideojokoetara iritsi da\n2014aren amaieran iritsiko dira merkatura Ocultus Rift eta Morpheus errealitate birtualeko gailuak\nIrudia: Sergey Galyonkin\nErrealitate birtualak egoera fisikotik harago murgiltzeko ingurunea sortzea ahalbidetzen du. Hau da, erabiltzaileak mundu birtual batean benetan mugitzen dela sentitzen du. Bideojokoen esperientzia birtuala bizitzeko gailuen ideia ez da berria eta, azken hamarkadetan, hainbat konpainiak proiektuak garatu dituzte norabide horretan. Hala ere, oso arrakastatsuak izan ziren bide batean sartu ziren, etxeko merkatuari dagokionez behintzat. Orain, jatorri oso desberdina duten bi ekimeni esker,errealitate birtualeko bi periferiko komertzial iritsiko dira merkatura, arrakasta izateko aukera ugari dituztenak: Callus Rift eta Morpheus.\nPalmer Luckey, Oculus RVren sortzailea, bere Oculus Rift gailuko lehen prototipoan lan egingo du eta bideojoko errespetatuenen industriako profesional bati, John Carmackkeri, hots, beste batzuen artean, bideo-jokoen sortzaile den John Carmkeyri.\nErrealitate birtualaren hainbat aplikazio\nOculus Rift finantzatzeko, Kickstarter crowdfunding plataforma erabili zuen Luckeyk. Lehen lau orduetan lortu zituen lehen 250.000 dolarrak. Azkenean, 2,5 milioi dolar baino gehiago lortu zituen. Ondoren, produktu bat garatzeko, arrisku-kapitaleko enpresak finantzatzea lortuko luke, 16 milioi gehiago, 2014ko martxoaren 25ean, Facebook-ek 2.000 milioi dolarreko enpresa erosi zuen arte. Erosketa horrek komunikabideetan interes mediatikoa sortu zuen, bideojokoen etorkizuna eta Interneteko nabigazioaren etorkizuna marka baitezakete.\nErrealitate birtualeko mundu batean benetan mugitzen dela sentitzen du erabiltzaileak\nMark Zuckerberg Facebook-en sortzaileak esan du teknologia inbertitzaile mota horiek esperientzia berriak sor ditzaketela lagunekin, on line lanekin edo telemedikuntza bezalako sektoreetan aplikazioak garatzeko. Tim Sweeney Epic Gamesen fundatzailearekin bat dator, errealitate birtualak mundua aldatuko duela uste baitu.\nEra berean, ez datoz bat bat ez datozen ahotsak, hala nola Ed Frisena, Xbox kontsolaren sortzaileena, etxeko merkatuan errealitate birtualak etorkizuna izango duela uste ez duena. Bestalde, Ubitsof-eko Lionel Raynaud exekutiboak uste du periferiko horiek bideo-jokoak garatzeko bideragarriak izan daitezen, gutxienez milioi bat gailu saldu behar direla, nahiz eta Raynaud-ek ñabardura hori ñabartu egin duen.\nOculus Rift errealitate birtualeko gailua da, HMD (Head-mounted Display, buruan jartzen den aparatu bat) baten bidez, irudiak hiru dimentsiotan erreproduzitzeko. Erabiltzailearen begien aurrean jartzen den kasko baten egitura du.\nKickstarter bidez merkaturatutako garatzaileentzat merkaturatu zen lehen bertsioak 300 dolarreko prezioa zuen, eta 5,6 hazbeteko pantaila zuen. Hala ere, oraingo bertsioetan 7 hazbeteko pantaila zabaldu da.\nKickstarter-en bidez merkaturatu zen garatzaileentzat merkaturatu zen Oculusen lehen bertsioa.\nGaur egungo bereizmena 1.280 x 800 pixelekoa da (640 x 800 pixel, begi bakoitzeko), eta nahikoa da ingurune birtualean murgiltze osoa sentitzeko. Hala ere, espero da kontsumitzaileen azken bertsioa (2014ko urrian merkaturatuko dena) 1.920 x 1.080 pixeleko bereizmena handitzea. Oraingoz, gailu hau bateragarria da Windows, Mac OS eta Linux mahaigaineko sistema eragileekin.\nHorrelako gailuen beste alderdi garrantzitsu batzuk latentzia (irudiak streaming-ean atzeratzea) eta buru-mugimenduetan pixel-freskagarriak dira. Gailuaren pisua ere neurtu behar da, bizkarrezurraren eta lepoaren goialdea gainkargatu egin baitaiteke. Oculus Rift laginak 20 milisegundo baino gutxiagoko latentzia du, eta 380 gramoko pisua.\n2014ko Game Developer Conference jaialdian, Sony izeneko PlayStation 4 dispositiborako gailu-prototipo bat aurkeztu zuen Sonyk, errealitate birtuala eta bideojoko honetarako garatutako bideojokoetan murgiltze-esperientzia bat. Behin betikoa PS4ko beste periferiko batzuekin bateragarria izango da, hala nola bideo-kamera, Dual Shock agintea eta Move.\nIrudia: Playstation Blog-a\nHMD gailu bat da, bost hazbeteko pantaila batez eta mugimendu-sentsore batzuez osatua, hala nola giroskopioak eta azelerometroak. Pantailak 960 x 1.080 pixeleko bereizmena du begi bakoitzean eta 90 graduko ikus-eremua. 3dko soinu-sistema ere kroskoan integratzen du. Hala ere, alderdi negatibo bat da ez dela haririk gabea; beraz, kontsola bidez konektatu behar da kable bidez (USB eta HDMI).\nSony arabera, bideojokoen garatzaile batzuk, adibidez, Epic Games, Crytek edo Unity, errealitate birtualera zuzendutako produktuak sortzen ari dira. Sony preziorik eta erabilgarritasunik erakutsi ez duen arren, analista batzuek espero dute periferiko horrek urtebete baino gutxiagoan ikustea argia.\nbideojokoak errealitate birtual morpheus-eu oculus-eu


Efektismoa | Nessun dorma\nHasiera » musika kritika » Efektismoa\nFItxa: Musika Hamabostaldia. Haydn-en ‘Kreazioa’. Eszenaratzea: La Fura dels Baus. Zuzendaria: Carlus Padrissa. Musika Zuzendaria: José Ramón Encinar. Haydn dels Baus abesbatza. Zuzendaria: Jordi Casas. Bakarlariak: Alicia Amo (sopranoa), Gustavo Peña (tenorea), Thomas Tatzl (baritonoa). Lekua: Kursaal Auditorioa. Data: abuztuaren 3a.\nHasi da aurtengo Musika Hamabostaldiko edizioa. Ziklo ugari, leku desberdinetan, hitzordu interesgarriak musikaz disfrutatzeko. Hauetako bat, jakin min izugarria sortu zuena, dudarik gabe, Kursaal zikloa ireki zuena, Haydn-en ‘Kreazioa’ hain zuzen ere. Aski ezaguna den obra da, ederra, baina aldi honetan bazuen, horrez gain, apaingarri berezi bat: La Fura dels Baus-en eszenaratzea. Aldez aurretik banekien ez zela tokirik egongo epeltasunerako. Edo txoratuta edo nazkatuta aterako nintzela. Baina, egia esan, ez bata ez bestea. Ikusgarria, oso, izan zen eszenatokian aurkeztu zena, baina neurtua. Esango nuke Fura-ren legendazko transgresioa nolabait baretuta azaldu zela, ariketa gehienbat estetikoa eginez.\nBegibistan zen Haydn-en obraren esanahi erlijiosoa sahiestu zela, ikuspuntu kosmogoniko bat emanez. Irukidatu ziren itsasoan zehar gertatzen diren migrazioen tragediak, salaketa gisa, eta uneoro proiektatzen ziren esaldi ‘sakonak’ (ingeles hutsean). Baina, benetan, apaindurak besterik ez ziren, edo inpresio hori eman zuen. Eta, guzti horrek, askotan, ez zuen ez bururik ez buztanik.\nBestalde, zaildu egin zen abeslarien lana. Edo garabi batetik zintzilikatuta, edo ur-kontainer batean sartuta, modu xelebreetan egin behar izan zuten beren lana. Bakarlari fin eta distiratsuak izan genituen, hori bai. Gustavo Peña tenoreak ahots garbi eta malgua azaldu zuen, biribila. Halere, Thomas Tatzl baritonoa izan zen saioaren izarra. Oso eroso agertzen zen erregistro guztietan, batez ere grabeetan, eta une zoragarriak oparitu zizkigun. Alicia Amo sopranoak, bestalde, aktuazio akatsgabea egin zuen. Lehen aipatutako zailtasun eszenografiko guztiak gainditu zituen profesionaltasun osoz eta bikain aritu zen. Ad hoc antolatutako ‘Haydn dels Baus’, abesbatza, Jordi Casas-en zuzendaritzapean fintasunez aritu zen, eta Bilbao Orkestra Sinfonikoak txukun azpimarratu zuen osotasuna.\nAmaitzeko, gogoeta bat. Ederra izan zen ikusi genuena, globoak, garabiak, argiztapen korapilatsua… baina, benetan, ez zuen ezer aportatzen Haydn-en lanari. Are gehiago, esango nuke guzti horrekin batzuetan musikan izan behar genuen arreta galtzen zela. Galdetu beharko diogu gure buruari zergatik jarri behar dizkiegun maisulan klasiko hauei maskarak. Akaso izango da pilulekin gertatzen dena, batzuetan irentsi ezin, eta jogurt batekin hartu behar ditugula? Pentsarazteko.


Misioa, Ikuspena – San Felix Ikastetxea\nSan Felix Ikastetxea > Aurkezpena > Misioa, Ikuspena\nGure Zeregina ikuspen kristau batetik, gure ikasleriak ezagutzen, egiten, elkarbizitzen eta izaten ikas araztean datza.\nBeraien gaitasun guztiak garatzen erraztu behar dugu, , kultura, hizkuntza identitatea, baliabide naturalak, biodibertsitatea balora dezaten ezagupenerako hesitu behar dugu, baita gaurko gizarteko beste kulturak, eta mundua orokorrean, balioesteko ere.\nInguruak eskainiko dizkieten egoera desberdinetan gai izaten lagun diezaieten portaera eta jarrera egokiak garatzeari ekin behar diogu.\nGiza eskubide unibertsaletan oinarriturik, eta Ebanjelioa gidatzat, bake kulturan hezi behar dugu, poza, gainditze eta etengabeko norberaren baita guztion hobekuntzarako ahaleginaren adibide izanik.\nHezkuntzan kalitate erreferente bat izan nahi dugu, baita gure ikasleriari beraien gaitasunak garatzeko gako berritzaileak eskaini nahi dizkiegu ere, eta, ondorioz, bikaineko emaitza akademikoak lortu.\nGure inguruan integraturiko ikastetxea nahi dugu, zeinek gure kultura, hizkuntzaren babesean lagun dezan, baita gizartean sartzen ari diren besteekiko elkarbizitzari ekiten diona ere.\nPrestakuntzarekiko asetako familiak eta ikasleria nahi ditugu, hizkuntza anitzeko ikasleria, teknologia berrietan iaioa, autonomoa eta Gizarteak planteatzen dituen erronka berriei aurre egiteko gai.\nIraupena bermatzen duen kalitatezko kudeaketadun ikastetxea nahi dugu.\nBere lanarekiko arro, etengabeko prestakuntzan jarduna, eta bake kulturaren sustatzailea den hezkuntza komunitatea nahi dugu.


Topaketak hirian zehar – Batekin | Agencia para el voluntariado y la participación social de Álava\nTopaketak hirian zehar\nJolas eta aisialdi jarduerak, gure hiriak eskaintzen dituen baliabideak aprobetxatuz, ahalik eta izaera normalizatzaileenarekin, gure gaitasunak eta mugak kontuan hartuta (gizarte-etxeetako jarduerak, museoetara bisitak, txangoak, irteerak…), bestela gerta ez litezkeen bizipen eta esperientzia berriak ahalbidetzea. Autonomia-maila handia duten bazkideentzat, mugitzeko zailtasunak alde batera utzita. Erabakiak hartzeko, parte hartzeko eta ingurunera egokitzeko gaitasun ona.\nAldi baterako etxebizitzak gizarteratzekoAldi baterako etxebizitzak gizarteratzeko\nDenbora jakin batez, etxegabetasun eta gizarteratze arazo larriak dituzten pertsonei harrera egitea. Boluntarioek erreferentziazko monitoreari laguntzen diote, eta bisitak egiten dituzte etxebizitzara pertsonak nola dauden eta zer janari mota egiten\nAisialdia eta denbora libreaAisialdia eta denbora librea\nJarduera ludikoak antolatzen dituzte erabiltzaileentzat asteburuan, eta arratsaldeetan astez. Jarduera horietako asko zehazten dira taldeko etorkinen eta erakundeko erabiltzaileen interesekin bat. Boluntariotzaren eginkizunak honako hauek dira: Errefuxiatuentzako jarduera ludikoak identifikatu,\nEskulan TailerraEskulan Tailerra\nTailerrak pertsonen arteko harremanak sustatzen ditu, bai eta aisialdiaz gozatzeko aukera ere. Parte-hartzaileek artelan txikiak sortzeko aukera izango dute, besoz beso lan eginez. Boluntarioen eginkizunak honako hauek dira: Erabiltzaileei lagun


Kalean da HAZI HEZI berritua – Guraso.eus\nAktualitateaGuraso elkarteakGurasotasunaz hausnartzenHeziketaHezkuntza\nHAZI HEZIk 10 urte. Zorionak! Ospatzeko modukoa da, ezta?\nBai, atzera begiratu eta orduan “paperaren krisia” deitzen genion kazetaritzaren beheraldian hasi ginen haziera eta heziketa gaiei buruz familientzako eta hezitzaileentzako aldizkari bat euskaraz egiten, oso testuinguru zailean, beraz, eta hamar urte irautea bera ospatzeko modukoa da, eta are gehiago indarberriturik gatozen honetan.\nKrisi betean diozue, nolatan animatu zen Hik Hasi egitasmo pedagogikoa familiaren esparrura jauzi egitera?\nOrdurako Hik Hasi aldizkari pedagogikoak 15 urte zeramatzan eskoletan eta irakasleek esaten ziguten familia asko galduta ikusten zituztela, hara eta hona jotzen zutela informazio bila, batez ere Internetera, baina kalitatezko erreferentziak behar zituztela eta eskari horri erantzuteko sortu genuen HAZI HEZI. Joxe Mari Auzmendiren proiektu kutuna izan zen. Bisio handiko irakaslea zen Joxe Mari, Hik Hasiren sortzailea eta hazieraren esparruan zegoen hutsunea bete nahian bultzatu zuen HAZI HEZI.\nFamiliarena eta eskolarena ez ezik, hezkuntza herri osoaren egitekoa zela ikusten hasi ginen garai bera zen, eta HAZI HEZIrekin batera, herri hezitzaileen sarea abiatu genuen garai beretsuan, gerora Oinherrin bildu dena. Beraz, hezkuntzaren irekitzearekin bat datorren alea izan da HAZI HEZI.\nZer behar zituzten orduan familiek? Horiek aldatu al dira 10 urte hauetan?\nInformazio asko, gehiegiko garaiak bizi ditugu, bai duela 10 urte eta zer esanik ez gaur egun, informazio hori guztia infoxikazioa edo desinformazioa bihurtzeraino. Exijentzia handiko garaiak bizi ditugu eta familiaren egitekoa ez da erraza, gurasotasuna ez da erraza gaur egun, eta tresna edo baliabide fidagarriak, kalitatezko erreferentziak, galbahe on batetik pasatako informazioa behar dute, euren seme-alaben hazieran eta heziketan lagunduko diena.\nFamiliei tresna bat eskaintzea izan da, hortaz, HAZI HEZIren egitekoa?\nHori da. Hamar urteotan hazieran eta heziketan laguntzeko kalitatezko tresna on bat eskaini nahi izan diegu familiei eta baita hezitzaileei ere. Informazio kontrastatua, kalitatezko profesionalekin landua eta euskaraz. Horregatik, zenbaki oro heziera-etapa guztiei buruzko informazioa eskaintzen dugu, lehen urteak, urte gozoak eta nerabezaroa; are gehiago, haurdunaldiari eta gurasotasunari buruzko informazioa ere ale guztietan batzen dugu, bai garapenaren ezaugarriez edo psikopedagogiaz, baina baita sexualitateaz, elikaduraz, hizkuntzaz eta abar ere. Euskal Herriko profesional kontsagratuen sare zabala dugu horretarako, bai profesional adituak eta baita kontsultetan esperientzia handia duten arituak ere.\nBelaunaldien arteko transmisioa galdu egin da, haziera eta heziketako oinarrizko balioak eta baliabideak ez ditugu ezagutzen, ia-ia gure seme-\nalabak lehendabizikoz besotan hartu arte. Garai batean, egitura zabalagoetan bizi ginen baina gaur egun zaintza gurasoen lana bihurtu da, familia nuklearrarena, eta askotan ez da zaintzarako sarerik izaten. Horrez gain, lan-merkatuaren malgutasun gabezia bizi dugu, eta gainera, exijentzia asko ditugu… Guztiaren erdian gurasoek eta hezitzaileek heldulekuak behar dituzte, ereduak, aukera egingarriak… Horregatik guztiagatik, HAZI HEZIsortu genuenetik eta gaur arte, oso presente daukagu gure bokazioa laguntzea dela eta ez presio eta exijentzia gehiago ezartzea, sarritan haziera aldizkariek presio eta juizio iturri izateko arriskua izaten baitute.\nNork osatzen duzue lantaldea?\nHik Hasi egitasmo pedagogikoko kideok. Hik Hasi irabazi asmorik gabeko kooperatiba bat da, duela 26 urte, hezkuntzarekin oso konprometituta zeuden eta dauden irakasle talde batek sortua. Hezkuntza formazioa eta dibulgazioa ditu lan ildo, eta horretarako izan bereko aldizkaria egiten du, bereziki irakaslegoari bideratuta dagoena, eta formazioa, jardunaldiak eta topaketak antolatzen ditu urte osoan zehar. Lantalde horretan hiru kazetari gara. Oraingo honetan, Alaia Martin bertsolariak ere erredakzio-lanetan lagundu digu, eta ibilbide osoan lagun izan ditugun kolaboratzaileek ere ekarpen handia egin dute, ohi bezala: Libe Garmendia nutrizionista, Aitziber Estonba sexologoa, Iñaki Eizmendi euskara aholkularia, Amaia Arroyo Sagasta irakaslea eta ikerlaria… Irakurleek euren kontsultak bidali diezazkiekete gure adituei.\nAurrera begira, zer erronka dituzue?\nOso lan espezializatua egin dugu hamar urte hauetan, informazioaren kalitatean zentratu gara, eta artisauen gisan landu ditugu urtean argitaratzen ditugun lau zenbakiak, mimo handiz. Aurrera begira, gure erronka nagusia HAZI HEZI zabaltzea izango da, formatua berritu dugu eta eramangarriagoa izango da, edozein lekutan irakurri ahal izateko, badakigulako gurasoek oso denbora gutxi izaten dutela irakurtzeko. Familia eta hezitzaile gehiagorengana iristea izango da gure erronka, betiko kalitateari eta informazio landuari eutsiz. Horrez gain, etxe gehiagotara ailegatu nahi dugu eta Gipuzkoako Foru Aldundiaren lankidetzarekin 2022an lurraldean jaiotako ume guztien familiei etxera bidaliko zaie aldizkariaren ale berezi bat.\nNola ospatuko duzue hamargarren urteurrena?\nAlde batetik, HAZI HEZI aldizkariaren formatu berria aurkezteko ekitaldia egingo dugu maiatzean. Guretzat pauso garrantzitsua da HAZI HEZI jendarteratzeko egin dugun berrikuntza eta gogo handiz gaude publiko zabalari erakusteko. Lehendabizi harpideak izango dira HAZI HEZI berria ezagutuko dutenak, elkarrizketa hau bera aldizkari berrituan irakurriko baitute. Ondoren, komunitate zabalagoei aurkeztuko diegu.\nEta gero, festa egingo dugu: maiatzaren 29an Adunan. Hamargarren urteurrena harpideekin eta familiekin ospatzeko gogo handia daukagu. Festa irekia izango da eta Porrotx eta Marimotots etorriko zaizkigu goiza biribiltzeko.\nAlbistearen iturria: Hik Hasi\nIruzkinik ez "Kalean da HAZI HEZI berritua"


2022/05/26 EUSKARA Eskola Komunitatea herrira begira\nEuskara, Kulturartekotasuna eta komunikazioa. Ikasturte amaierako saioa.\nAste honetan izan da proiektuko "talde hedatua"-ren lan saioa.\n"Talde Hedatua" irakasle, guraso, udal ordezkari, UEMA, Berritzegune eta Etxekonekok Elkartearen ordezkariek osatzen dute, HUHEZIko Amelia Barquin eta Karmele Perez gidaritzapean. Saioaren helburua izan zen ikasturte honetako proposamena, hau da, probatu diren komunikatzeko modu eta kanal berriak, hainbat eragilerekin egin diren saioak... kontrastatzea.\nEkimen hau bide baten hasiera dela ikusten da, eta datozen ikasturteetan bide beretik jarraitzeko asmo eta gogoak berretsi dira.\nEuskararen erabilera eta kulturartekotasuna Zaldibiako Herri Eskolan\nAmelia Barquin eta Karmele Perez-ek gidatu dute saioa\nBapateko itzulpena egin da TELEGRAM bidez, euskara ulertzen ez zuten bilera partaide batzuentzat


[Leioa Uni] Ikasle presoak klasera! : Ikasle Abertzaleak\n[Leioa Uni] Ikasle presoak klasera!\nLeioako Ikasle Abertzaleaken oharra:\nUrte gazi gozoa izan da aurtengoa, borrokaz beteriko urtea, sufrimenduz eta garaipenez beteriko urtea. Aurretik egondako dekanoen bide beretik jarraitu du Gizarte eta Komunikazio Zientzien fakultateko dekanoa den Simon Peñak, bere dekanotza taldearen konplizitatearekin. UPVko errektoretza taldearen zeregina ikasle presoek ikasteko duten eskubidea oztopatzea izan da eta ikasle, irakasle eta langile talde ezberdinek egindako eskaerei muzin besterik ez die egin azkeneko ikasturteetan.\nZorionez momentu gozo asko izan ditugu kurtso berri honetan, unerik gozoena Gizarte eta Komunikazio Zientzien fakultateko ikaslea den Jone Lozanoren askatasuna izan dela argi dago eta Leioako Campusean burutu genion ongi etorrian argi gelditu zen ikasleok prest gaudela haien eskubide eta askatasunaren alde borrokan jarraitzeko. Ez da ordea une gozo bakarra izan, ikasle, irakasle eta langileen arteko elkar ekintza oso positibo gisa ulerzen dugu eta geldialdi baten ostean preso eta iheslari politikoen gaia egunerokotasunera ekarri dugu guztion artean.\nBatasun honek fakultateko blokeoa gainditu eta egindako lanaren fruituak jaso ditu. Ekainaren 4ean buruturiko UPVko Gobernu Kontseiluak aho batez onartu ditu Gizarte eta Komunikazio fakultatean Soziologia eta Politika Zientzien graduak ikasle presoei eskaintzea. Egindako lanak merezi izan du, guztion artean errektoretza taldeari egindako presioaren ondorioz lortu dugu presoek ikasteko duten eskubidea Leioako campusean errespetatua izatea.\nBorroka ordea ez da amaitu, euskal preso eta iheslari politikoen etxeratzea lortu arte eta hauek kartzelara edo ihesira eramandako arrazoiak konpondu arte lanean jarraituko dugu, gatazkaren konponbidean beharrezko subjetuak direlako.\nIkasle borrokaz euskal preso eta iheslariak etxera! Jo Ta Ke irabazi arte!\nLeioan, 2015eko ekainean


Stiristak bere identitate grafiko berria denbora errealeko datuekin hornitzen du Martech Zone\nKontsumitzaileek lineako denda batean etxeko ordenagailutik erosketak egiten dituzte, tabletako beste gune bateko produktuen orri bat bisitatzen dute, telefonoa erabiltzen dute sare sozialetan horri buruz argitaratzeko eta, ondoren, kanpora joan eta inguruko produktu bat erosten dute inguruko merkataritza zentroan.\nTopaketa horietako bakoitzak erabiltzaile profil osoa garatzen laguntzen du, baina denak informazio xerra desberdinak dira, norberak bereizita irudikatuz. Integratu ezean, zure bertsio bereiziak dira helbide fisikoen, gailuen IDen, mundu errealeko saltokien, lineako denden, edukien web orrien, gailu mugikorren, ordenagailu eramangarrien, konektatutako telebistaren eta elkarreragiten duzun beste dimentsioen artean.\nHelbide elektronikoa bezalako konektore iraunkor batek (askotan pribatutasunagatik hash) edo gailu batek datu zatiak batu ditzake, identitate grafiko integratua sortuz, etxeko edo norbanakoaren ikuspegi orokorra adierazten duena, merkaturatzaileek beren kanpainak garrantzitsuenetara hobeto bideratzeko aukera ematen duena. ikusleak.\nDatu horiek guztiak biltzeaz eta bateratzeaz gain, identitate grafiko baliagarri baten erronkarik handiena gaurkotzea da. Erabiltzaileek egunean zehar etengabe elkarreragiten dutenez, erraza da datuak zaharkituak eta zehaztugabeak izatea.\nBaina orain datuek bultzatutako marketin zerbitzuen hornitzaile Stiristak hobetu du, merkatuan denbora errealeko lehen nortasun grafikoa lortuz.\nNortasun grafiko gehienak 30 edo 90 egunetik behin eguneratzen diren bitartean, OMNA nortasun grafikoa - inauguratu Stiristak-ek apirilean - segundo bakoitzean eguneratzen du.\nErabiltzaileen identitate datuak denbora errealean freskatzea jada ez da luxua, beharra baizik. Erabiltzailearen garrantzia datuen zehaztasunaren funtzio zuzena da, eta zehaztasunaren funtsezko faktorea datuen freskotasuna da.\nDenbora errealeko kontsumitzaileen adimen datuetarako sarbidea agindu zaien merkaturatzaile frustratuen berri izaten jarraitzen dugu, bezeroekin eta prospektiboekin harremanetan jartzeko erabiltzen ari diren zati handi bat zehaztugabeko datuak direla jakiteko. Stiristak OMNA merkatura ekartzen du, denbora errealean lehenengo identitate grafikoa, bigarrenera eguneratzen dena eta enpresei ematen dizkie beren xede diren etxeak hobeto ulertzeko behar duten argibideak - non lan egiten duten, nola gastatzen duten dirua, zer gailu erabiltzen dituzten eta. bisitatzen dituzten lekuak pribatutasunarekin bat etorriz.\nAjay Gupta, Stirista zuzendari nagusia\nLehenik eta behin, erabiltzaileen datuak azkar aldatzen dira. Helbide elektronikoa, gailuaren jabetza, erosketa datuak edo bestelako informazioa norbanakoa edo etxea pribatutasunarekin bat datozen moduetan definitzen laguntzen du. Pentsatu egunean zenbat aldiz aukeratzen duzun edukia ikustea, programa bat ikustea, zerbait erostea edo mundu errealeko nonbait bisitatzea.\nBigarrenik, mezu garrantzitsuak dituzten pertsonetara edo etxeetara iristeko benetako ingurunea ere azkar aldatzen ari da. Batez ere, hirugarrenen cookie-a desagertzen ari da, eta gailu mugikorretan iragarkiak bideratzeko edo egozteko gaitasuna gero eta zailagoa da. Telebistako iragarki lineala gutxitzen ari da, ikusleak beste eduki iturri batzuetara joaten baitira.\nErabiltzaileen pribatutasunari buruzko lege berriek eta kontzientziari esker, erabiltzaileen baimena eta anonimotasuna datu bilketa edo identitate kudeaketaren funtsezko ardatz bihurtu dira.\nOMNAk profil bakoitzerako 500 identifikatzaile inguru osatzen duten milaka milioi elkarreragin sintetizatzen ditu. Merkatariek Identitate Grafiko integralaren azpian sakondu nahi badute, osa ditzaketen grafikoetara sar daitezke: 90 milioi AEBetako etxe baino gehiago IP Grafikoan, 1 mila milioi gailu konektatu gailu Grafikoan eta etengabe kokapen asmoari eta mugimenduari buruzko datuak. eguneratu da Kokapen Grafikoan.\nMerkatari gehienak konturatzen diren moduan, hirugarrenen cookieen datuak oso zehaztugabeak ziren hala ere, eta jendea arakatze digitaleko ereduetara edo mugikorretarako aplikazioen elkarreraginetara zatitzen zuen, ez baitzuten nahitaez haien interes multzo osoa islatzen.\nAitzitik, Stiristaren OMNA bezalako identitate grafikoetan muina osatzen duten lehen eta bigarren alderdien datuak deterministak eta oso zehatzak dira. Askoren integrazio gisa datuak, horrelako grafikoek pertsona edo etxeko interesen eta demografiaren irudi osoagoa ematen dute.\nEz da harritzekoa, beraz, nortasun grafikoa merkatuentzako tresna nagusia ingurune berri honetan bilakatzea.\nKonektatutako telebistarekin etxe jakin batera bidalitako iragarkien berri eman dezake (CTV) emisio, kable eta Over-the-Top ekosistema (OTT) streaming zerbitzuak. CTV inguruneek ez dute cookieetarako sarbiderik eta funtsean lorategi harresituak dira, non ikuslearen interesak identitate-grafiko bateko nortasun-datuen geruza desberdinak batu daitezkeen zehaztu daitezke.\nNortasun grafiko batek publizitatea edo bestelako mezuak etxeko kideen gailu mugikorretara edo markako webguneetan autentifikatutako erabiltzaileei bidalitako iragarkiak eta edukia ere gidatu ditzake.\nHainbat gailu eta plataforma mota kontsumitzaileentzat eskuragarri daudela, merkaturatzaileek duten arazo handienetako bat mezu garrantzitsuak interakzio kanalen bidez ematea da, baina haien maiztasuna mugatzea, ikusleak bonbardatuak izan ez daitezen. Gainera, mezu edo kanpaina jakin batek azken erosketa egitean duen eragina egotearen arazoa dago, marketin gastu jakin baten eraginkortasuna ebaluatzeko.\nHori egiteko modurik onena etxea edo norbanakoa gailu guztietan eta mundu errealean ulertzea da, identitate grafiko integratu eta eguneratu baten bidez. OMNAri esker, markek bezeroei eta bisitariei buruzko lehen mailako datuak sartzen dituzte 24 ordu baino gutxiagoan, profilak OMNA datuekin bat etorriz eta hobetuz, marka batek bere jendeari buruz gehiago jakin dezan.\nPandemia atzera egin ahala, merkaturatzaileak kontsumitzaileen datuen mundu berri eta berri bat jorratzen ari dira. Bezalako identitate grafikoak OMNA iragarkien bideratze- eta egozpen-eskakizunak eta kontsumitzaileen garrantzia eta pribatutasun-eskakizunak nabigatzeko ezinbesteko tresnak dira, bizitzaren abiadura islatzen duen erritmoan.\nEgin klik hemen OMNAri buruzko informazio gehiago lortzeko\nTags: ajay guptaportaeraren datuakkonektatutako telebistactvDatadatu demografikoaknortasun grafikoainteresakomna identitate grafikoagehiago-the-toperosketa datuakerosteko asmoastiristaikuslearen interesak